June 26, Pale Peng Ralkap Mawtaw A Kal Lio Mi PDF Nih An Kah Hna, An Ruak Mawtaw In Char An Si. – Hakha Cherry\nJune 26, Pale Peng Ralkap Mawtaw A Kal Lio Mi PDF Nih An Kah Hna, An Ruak Mawtaw In Char An Si.\nTuzan, zantim nazi 12 hrawng ah Pale peng ah ralkap mawtaw 2 cu Yinmabin PDF nih an kah hna i ralkap tam ngai an thih caah an ruak cu mawtaw in an char thluahmah hna tiah theih a si. A lam hlat deuh in kan i kah caah ralkap lei minung pa zeizat an thih cu kan chim kho lo tiah PDF lei nih an chim.\nAn kah lio hna ah mi sawhsawh minung pakhat an khen ngah sual i a nunnak caah thin phang pah ngai a si tiah an chim rel. PDF lei in hriamhma kan tuar lo tiah Yinmabin PDF sin in theih a si.@KhitThit Media The Green Hill Post\nAdang relthan:Kawl an thawh hlancu timi ruahnak hi Ralhrang bawmtu ruahnak asi.Tulio kan Chin ram kahdohnak ah ka theih le rel pah mi ah ka hnak a ka doh ngaimi cu “Kawl rawn an cawlcangh hlanah Chin/Tlangmi kan cawlcangh ding asi lo kan faktuk, kan daih rihawk asi” timi ရေသာခိုစိတ် hi asi. Hihi phundang in kan chim ahcun Ralhrang pawl an thazang i hrim hna seh law an i manh in kan deng ţhan hnaseh ti he aa lo.\nZiah tiahcun hitluk Kawl rawn lei nih CDM antuah, ralhrang rian khinhmi pawl an tlaihhna an thah hna, ralhrang pawl chungkhar le ngeihmi hrawh le ţhio hlohral nak rian nifatin an ţuanmi khi doh asi lo tiah maw nan ruah? Kawl rawn nih meithal an ngeihlo i an kah khawh rih hnalo nain ralhrang le an chungkhar pawl rawl ei chung pillo le zan ih merem lo in ni fatin Kawl khuapi khuate kip ah an tuah hna khi nan hmu lomaw? Khi tuahsernak nihkhin Kawl rawn khuakip ah Ralhrang pawl nih anmah le chungkhar himbomnak ah chunzan dinh loin an um, khuapi kip runvennak antuah caah an ralkap thazang Kawlrawn hmunkip ah an i ţhekdarh i ba cikcek le an thazang dih lak in an um tikah kan ramţhen le\nTlangcung hmun hna ah an rak kai khawhlo khi nan hmu lomaw? Taktak tiahcun can tawite Chin ram kahdohnak ah Ralhrang 100 leng an thi i za lengkai hliam an tuar nain nihin tiangah Chin ram a rak kaimi le a ummi ralkap khi rel hna uhlaw 5000 an tling hngamaw. Khi nih a langhter mi cu Kawl rawn hmunkip ah an chungkhar le an pawcawmnak nun himnak ah an i ţhekdarhdih caah an thazang a zortuk ti a lang. Hilio can ah kanmah Tlangcung mi nih a um ciami hi doh le kah ve hna in ţhio khawh hna hi kan tuah zokzok ding kan rian asi.\nCulo ahcun kan mah le mah kan i hngah karah an thazang an i hrim lai i kan mah le kan mah “an nih an tho lo kan mah kan temdeuh” tiah kan i sawh chukcho karah ţhencheunak le ţhekdarhnak an tuah lai i an kan ţhio ţhan lai. Kan canţha hi hngalhthiam le hmanthiam i zuam kan hau. Tulio canţha hi kan caah teinak a kan kalpi tu lamţha canţha asi. Hican i anmah thawh hlan ah, anmah do hmasat hnaseh timi ruahnak le lungput cu mi dang thazang in ţhatnak co duh le phundang in chim ahcun Ralhrang pawl thazang hrimhter duhnak ruahnak asi.Credit-Peng Hlawnceu


2020 Election/thimnak rule tuah mi ca-uk (Center Election Commissionner) nih chuah asi cang – Chin World News\n2020 Election/thimnak rule tuah mi ca-uk (Center Election Commissionner) nih chuah asi cang\nPosted By: thawng January 9, 2019\n2020 Election thimnak tuah ding ah center Election commissionner that e in thimnak ninglam ca-uk ah chuah asi cang tiah an tthanh cang tiin news pakhat nih a ttial. Mah ca-uk chung ah hin hmailei kan tuahding mi Election thimnak kawngah thatnak le that lo nak zoh bute in tuah mi asi tiah ai tel.\n2020 Election/thimnak tuahding ninglam ca-uk hi Center Election Commissionner nih a chim ning ah cun kan tuah mi long silo in adang Leaders pawl Idea thatha pek mi hna he kawmh in tuah mi asi tiah a chim.\nmah thimnak dandun tuah mi hi 2018 lio by election tuah dih hnu ah tuah hram thawh asi tiah Mr U Myint Naing nih a chim. 2018 lio by election ah khan UEC thil tuah mi cheukhat hna tlamtling lonak a um tiah Idea tampi a van chuah pi tuhna cu zoh chih in tuah mi asi ko tiah ati.\n2020 ah kanram Kawlram pumpi General Election/thimnak tuah ding asi cang lai, cu thimnak ah cun 2008 Constitution thleng asi rih lo na in tuah ding in Center Election Commissionner nih cun Election rule cu ca-uk in chuah asi cang tiah thanh asi.\nZei asi hmanh ah thimnak cu tuah thiamthiam ding asi, NLD party hi zeidik an lawh te lai, chim khawh zong asi lo, kawlrampi uknak phung hi nan theih kan theih ceu ban tuk in change zeihmanh um rih lo mi ah Chin mi zong nih kan Chin ram caah bia tak te in ruah atha ve ko hnga.


Previous Article Kumzabu 21 Ṭhithruaining : “Leadership in 21st Century”\nNews quality (a thawngpang chiatṭhat) timi hi zeitluk rang in dah thawngpang a thanh khawh ti lawng si lo in zeitluk rang in dah a dikfelmi thawngpang kha mizapi sin a thanh khawh i careltu caah zei bantuk ruahnak, hngalhkauhnak dah a pek khawh, thil sining a fianh khawh ti tu hi a si deuh. Nihin Chin media lak ah a um ṭheomi cu catialtu nih careltu upat lo hman hi a si. Cheukhat cu midang hlan in thawngpang ṭial le thanh hmasa bik kan duhnak nih a kan tei ruang ah kanmah hmuh theih lomi, theih chin bia kha a rannak in ṭial a hmang zong um a si. A dik le dik lo, felfai tein hlat le kawl i zuam lo in a rang bik in thanhtu si kan i zuam ṭheo. Cu bantuk zuamcawhnak a tam tuk tik ah mizapi nih an herhmi thawngpang nakin an duhmi thawngpang tu kan ṭial deuh. Tahchunhnak ah media zulhphung he aa tlak lomi zuk dawhcah lo te hna kan taar ṭheo. Cun, kan thawnpang kha mizapi rel zuam ding in a ningcang lem lomi tlangtaar pek in ṭial kan hmang. Cucu careltu mizapi zong nih careltu upat lo a si zia kan i fiang tawn lo. A zual khunmi cu, atu bantuk zalonnak a um lio ah mizapi nih hngalh an duhmi cu cazoh tuahmi thil ṭha tampi a um ko lio ah, an tlamtlinlonak tu khi a si ṭheo. Cucu media a rian ngan bik pakhat zong a si fawn. Amahbelte, a tlak lo tukmi thil kha lang khun in (highlight) i ṭial kan hmang.\nHi kong ah, Minister Van Thawng nih, “Naite ah Hakha hartongmi pawl he inn hmun kong ah tonnak kan ngei. Mahte inn aa sak ding caah innhmun nan kan chunh piak lai maw? an kan ti i hihi cu cozah timhtuahnak chung ah aa tel lo. Asinain, mahte in aa chunh kho lomi nan um ahcun a ṭhatnak bik in khuaruah ding kan i tim ko tiah ka leh hna. Thil ṭha tampi kan tuahmi le kan i ceihmi nganh riangmang in Hakha thawngzamh phu pakhat nih mahte in aa sak dingmi innhmun kan in chunh piak hna lai lo an ti tiah bia tlangtar in an ṭial. Media hi ram ser khotu zong nan si i ram hrawk khotu zong nan si caah nan caṭial ah thleidan thiam ngaingai nan hau” tiah naite ah a ka ti. Cucu a hman ngaimi zong a si tiah ka ruah.\nCaṭialtu lawng maw kan mawh? Si hlah, careltu zong kan mawh len ve. Ca kan rel lo ning, ca kan rel tik ah thleidan thiamnak kan ngeihl o ning, a lam kip in kan chambau rih. Hakha ah minung 40,000 tluk khua kan sa ti a si. Hi chung ah 5,000 hi carel kho ah hei chia ko usih. Hakha ah Media pathum kan um i kan zapi ah a tam bik tlap 2,000 tluk lawng zuar khawh a si. Zaukphung sernak ah cozah nakin mizapi hi kan biapi deuh ti zong kan fian a herh. Kan kiangkap thilcang kan hngalh lo, kan cozah nih zei a tuah kan hngalh lo ahcun zeitin cun dah ram cu kan ser khawh lai. Ca kan rel lo ahcun zeitin dah cucu kan hngalh khawh lai. Kan pa le mifim deuh le bohchantlak kan timi khi an inn kan kal tikah an cabuai cung ah ṭhing loin thawngzamhca le a dangdang carel ding an chiahmi hmuh khawh a si. Laitlang chuak thawngzamh ca cu, a tam bik ah tlap khat ah zakhat/zahnih a si ko mi thawngzamhca cawknak ah phaisa kan ngei lo kan timi hi zeitin? Kan duh le kan zuam taktak ahcun cawk le rel khawh a si ko.\nBiadonghnak ah Caṭialtu zong nih careltu upatnak te he a dikfelmi thawngpang le sining kha kap ngeilo in ṭial le thanh i zuam a herh. Cun, mizapi zong carel deuh usi, ca kan rel tik zong ah fimvar deuh tein rel hna usilaw kan caholh hi a ṭhangcho lai i kan thawngzamh phu le ca lei rianṭuannak pawl hi a ṭhangcho deuh hnga. Culawng siloin kan rampi thlennak lam a panh cuahmahmi zong thlennak hman le dik lei ah kar a kan hlanpi deuh lai. Zeicaah tiah, media nih a cozah le mizapi karlak ah pehtonhnak a tuah khawh caah a si. Cu ruang ah, media puitling cu zaukphung cozah a tungtlang pathum hna kilkawitu tungtlang palinak ah an chiahnak a si, timi ruahnak le hmuh ning he!\nHi capar cu Chin Digest Vol 2, No. 1 (February 2016) ah a rak chuak cangmi a si. Catialtu hi Salai Ngun San Aung, Chinland Post Editor a si.


Kanduh Afahtuk Ruangah Midang Nunnak Aliam Muidawh Thin Zar Wint Kyaw\nMain Editor July 18, 2021 Leave a Comment on Kanduh Afahtuk Ruangah Midang Nunnak Aliam Muidawh Thin Zar Wint Kyaw\nMyanmar lemcangthiam le Model minthang Thin Zar Wint Kyaw cu mipi zawn ruat ngai tu pakhat a si ve i, ralkap nih rampi nawlngeih nak an lak mi zong dokalh in mipi lei ttang mi pakhat a si.\nAtu lio Myanmar nih faktuk in Covid 19 zawtnak kan tuar lio ah hin kan duh afah tuk ruang ah miharsa hna nunnak tiang kan chuh hna. Cu caah kan hakkauh nak hi chiata in midang tu bawm deuh hna uh si tiah. An herh mi nak in atam deuh in thil acaw mi pawl cu nun achimh hna. Thin Zar Wint Kyaw nih cun “Tulio kan ram buainak chungah hin hakkauhnak hi tlawmter uhsi. Thaizing ah zeithil paoh hi an dih colh ding bantuk in thil kan I cuh hna, zawtnak angei lo mizong nih Inn kip ah Oxygen dur ngeih/lak dih kan I timh, dur khat lawnghman aza ti loin dur tampi ngeih aa timh mi zongan um rih. Cu ruangah cun Oxygen man zong akai dih.\nCu lawng cu asi loh, thildang zong aherh lo tukin kan I cawk cia dih tikah aman a kai dih. Arti zong cheukhat cu chanchung a daih dingin acaw mi zong an um. Khat lei zawngin kan chim aasi ahcun kan haukauh nak alang tuk. Tangka ngei deuh nih dawrah aum mi paoh an duh zat in apha(suai)an i cawk i ahnu ah a pum in cawk a duh mi rethei pawl nih cun cawk ding an ngei ti lo. Cuban tuk ruangah arti man 80 le 100 karlak asi ton mi cu cuhnakin aletin an kai deuh.\nThildang zawng cu bantuk thiamthiam in kan I cawk cia cio hna, Cutikah thil adih dih asi lole aman a kai dih hna. Cu caah cun midang misi fak zawnruah bu tein dawr thil kan cawk ah siseh Oxygen kan cawk ah si seh kanzawn I ruat cio hna uh sih.\nChinpa Ralhrang Ralkap In CDM Atuah Lo Mi KIA Nih Anthat →\n← Ralhrang chungah buainak a tam chin lengmang


Christmas Hi Zeiti Sullam In Dah Kan Hman? – INDIANA CHIN BAPTIST CHURCH\nChristmas Hi Zeiti Sullam In Dah Kan Hman?\nBy : Rev. Dr. Edmund Za Bik\nBaibal Caangthim: Isaiah 9:6; John 15:4\nBiahmaitthi:– A hmasabik ah hi Christmas Sermon a reltu dawtmi zumtu hna nan cungah Christmas Lawmhnak le kan Pa Pathian thluachuahnak cu um ko seh. Christmas cu vawleicung ummi zumtu vialtehna kan caah a sunglawimi puai asi lawng hmanh siloin, kan Lairam chung ummi kanmah Laimi ca hrimhrim ah cun asunlawi ning ai dang khun. Kum khat chung kan lothlawhnak le pawcawmnak caah thaba le rethei ngai in kan kawl-hawlnak zong hi ni ah cun a kan philh tertu “lawmhnak ni sunglawi” asi. Amah belte hi ni sunglawi pha manh loin thihnak in mual a kan liamtakmi chungkharhna caah cun ngeihchiatnak hmual afak khun. Kan ngakchiat lio Christmas zan kan vah i “Christmas lawmhnak vialte cu nan cungah um ko seh” tiah zapi nih hla von sak lio can ah ttahnak aw kan theih tawn.Tukum Dec.13 ni zong ah Connecticut pyi-ne, Newton khua,Sandy Hook Primary School ah pakhat pa nih kum 5-7 karlak siangakchia 20 le upa 8, an dihlak in 28 meithal in a kah hna i an thi; Philippines ram ah Dec.4-5 ah Typhoon Bopha (thlichia nih rili ti a von hranhmi, ruahsur, tlaang vawlei acim mi vialte komh) nih Dec.15 ni tadinca nih minung 1020 a thah hna; ruak an kawl lio asi rih tiah a ttial. Philippine ah cun Cozah zong nih tuah tawnmi Christmas cu tuahlo ding in nawl achuah cang. Hika ah chim duhmi cu hi Christmas nisunglawi ni nih cun (a) kan retheihnak vialte lawmhnak in a kan thlen piak; (b) ngeihchiatnak atongmi chungkhar caah cun ngeihchiatnak hmual afah tertu zong asi. Hi ni hi cu a kapkap in zoh tikah amak ko. Atu cu Sermon leiah kan von kal cang lai.\nI- Isaiah 9:6 ah Zisu Krih chuahnak kong ah kan hmuhmi cu:\n“Kan caah ngakchia pakhat a chuak; Fapa pakhat peek kan si!\nAmah cu a kan uktu Bawi, khuaruahhar Fim Chimtu, A tthawngmi Pathian,\nzungzal nungmi Pa, Daihnak Bawi, ti asi lai” tiah a ttial.\nHi acunglei ah Isaiah nih Zisu Krih sinak alangh termi vialte hna hi pakhat cio in a sullam hrilhfiah ahcun asau tuk lai caah, “khuaruahhar Fim Chimtu” timi biafang hi nihin zumtuhna kan caah zeiti hoih in dah Zisu cu ‘khuaruahhar fim chimtu’ asinak kong hi thuk deuh in kan ruahtti ding ah kan sawm hna. Khuacan ka sermon hna ah ka chim tawn ttheu bang, Existentialist Philosophy nih bia-tlaihtleng pathum a ngeihmi chungah pakhat cu: “Nothing is real unless it speak to my contextual situation” timi bia hi asi. Asullam cu– ‘Nihin ka sinak ah bia a ka chim kholomi bia/sinak poah cu ka caah sullam ngei le biatak an si kholo” ti asi. Tutan Christmas kan tuah tikah hin: (i) Laimi Thopuai bantuk in maw kan tuah, asiloah (ii) Christmas nih nihin zumtu kan sinah zei Bia dah achim i kan caah ‘khuaruahhar fim chimtu taktak asi’ timi bia-su hi ruahtti dingah kan sawm hna.\nII- Kan Bible (Biakam Thar) chungah Gospel 4 (Matthew,Mark,Luke,John) nih Pa Pathian (a) sining,(b) thinglungput,le(c) A fale minunghna nih an minung hawi sinah zeibantuk thinlungput le nun-zia dah a kan duh piak timi cu Zisu nih aphuan i amah Zisu hrimhrim nih mithmuh-kuttongh in a chim i a ttuan. Gospel 4 chungah Zisu nih a phuan, a ttuanmi cu Bible le Theology lei thiamsangmi hna nih tawite le fiangtein bia 5 in an funtom. Cuhna cu: (i) lungthin dihlakin Pathian Bia zumh, cohlan i PT thinlungput le duhnak kha tuahsernak in nunpi; Pathianthinlung le duhnak nunpi ding hna cu: (ii) Dawtnak, (iii) Ngeihthiamnak, (iv) Dinnak (social justice),le (v) mihar,sifak,damlonak nih minung tlinglo ah atuah mihna zawnruahnak le bawmhchanhnak hna an si.\nZisu Krih hi vawlei ah a ratnak sullam cu– Pathian fale hna nih Amah thinlungput le duhnak kha zumhnak le tuahnak in hi vawlei kan nun chungah kan i nunpi i nun-lam kan i palh sual nak hnga lo “chim, phuan le tuahsernak in langhter” ding ah Zisu cu a Pa nih a von thlahmi asi. Hihi Pathian nih a kan duhpiak mi asi. Hihi Pa Pathian nih a kan dawt tuk caah kan thih hnu tiang zong ah kan thlarau cu Amah sinah phak ter a kan duhpiak caah asi.\nIII- Hi vawlei ah Zisu a ratnak sullam tuaktaan len bu in Christmas hi kan dong maw timi biahalnak hi thuk deuh in kanmah le kanmah i hal cio tuah hna usih. Christmas thinlung (Pathian duhnak Zisu nih a kan cawnpiakmi) nih teh nihin pakhat cio kan sinak ah Christmas (the real spirit of Christmas) nih bia a kan chimhmi a um maw; a um ahcun zei bia dah an si? Asiloah Tho puai bantuk in Christmas puaituahnak men, zudin sa-einak hna le lungmawng-khualipi tlawnnak men ah Christmas puai hi kan hmang maw? Christmas ni hna ah zei tuaktanlo in micheu cu lungmawng-khualipi ah nuamhnak lawng kawl in Party ah kal in Christmas a dongmi hna khuacan ah cun an nunnak aliam ni asinak kong ca tampi a rel tawnmi nih cun nan cinken ko lai dah tiah ka ruah. Zisu Krih nih a kan cah mi cu: “Bawipa, Bawipa tiah a ka aumi poah Vancung pennak chungah an lut lai tinak asilo;sihmanhsehlaw vancung i a ummi ka Pa nih tuah hna seh ti A duhmi a tuahmi lawnglawng nih an lut lai”(Matt.7:21ff) ti hi asi. Cun Zisu nih amah zumtu le zultu ttha sinak cu amah nih aphurhmi “vailam put” he a tahchun: “Ahohmanh a vailam tahnak kha aa put i ka hnu in a ka zul lomi cu ka mi si awk aa tlak lo” tiah a ti (Matt.10:38). Cun Misur nge he a kan tahchunh rih: “Misur nge nih amahte in thei a tlai khawh lo i a ruang ah aa peh lawng ah thei a tlai khawh bantukin nannih zong keimah chung i nan umlo ahcun nan tlai kho ve lai lo”(John 15:4). Zisu nih Pathian he kan i pehtlaih khawhnak ding ah tahchunhnak tampi hmang in le khuaruahhar ngai in fim a kan chimh. Hi nih teh tutan Christmas Ni ah bia a kan chim maw?\nBiahalnak:- Nihin zumtu Krih-fa kan i tinak ah hin– Krih vailam hi a put in maw kan put, asiloah a ciit in ai ciit i amiak a thohmi dah kan si?.”Khrihfa-Bu nih khamhnak a pee kholo; Zisu nih Pathian thinlung le duhnak kha tuahsernak in i nunpinak lawng nih khamhnak a peek” tiah heh tiah kan aupi chin lengmang lioah zeicadah (i) Laitlang ah cheu-tlaaklo an i cheu i Bu a karh tuk?; (ii) zeicadah (Rev.Dr.Robert Thawng Hlei te magazine ning ah) Rangoon ah Bible Sianginn le Krihfa-Bu 100 dengmang a um?; (iii) zeicadah America ah Krifabu tthenrawi le cheuhmal hi akarh?. Hihi vailam put maw asi, ciit dah asi? (iv) Bu cheu tlaaklo cheu hna hi tuchan sining fashion asi kan ti lai maw?; (v) Hi nih teh Krihfa Dawtnak le Lungrualnak a tthan ter maw, a zor ter dah?; (vi) Hi teh Christmas thinlung asi maw?; Nihin ah Zisu Krih hi a ngeih kan chiatter hnga maw, asiloah kan lawmhter hnga dah? Zeitindah nan ruah cio?.\nKan lungfiannak ding ah nihin America hi zoh tuah usih. Hlan an pi-pu hna le nu-pa hna nih Pathian an i bochannak le zumhfelnak ruangah America cu Pathian thluachuah a hmu i vawleicung ah Sipuazi, Fimnak Cawnnak, le Hriamnam lei ah pakhatnak asi anti, kan ti cio. An pipu le nulepa an zumhnak nih cun “Zisu Krih Dawtnak chungah Chak, Thlang, Nichuah, Nitlak ti in ramri a ngeilo; Zisu Krih ah Dawtnak Hawikomhnak lawng a um”(In Christ, there is no South, North, East and West but only the great Fellowship of LOVE) tiah Hla in an sakmi Alaan (the Flag of Christian Love for true and faithful Christians) cu vawlei ramkip lawngah siloin kan Kawlram le Tlaangcung minung kan sin tiang ah an kalpi. Dawtnak cu luphum tiang in an kalpi. Cucaah 2013 December ah Rangoon ah Judson le a nupi Ann Judson Kawlram an ratnak kum 200 tlinnak Puai cu ropui ngai in an tuah lai ti cu zapi theih asi. Asinain, ngeihchia tuk asimi cu — tuchan American mino (kum 40 in atang minung) hna nih Pathian an thei tilo; Biakinn an laam tilo. Zeidah a phichuak asi?. Internet in America le vawleicung thawngpang a rel lengmangmi nih cun nan theih dih ko. Aphichuak cu— “mithah, fir, Pathin tthutdan ah phaisa chiah in phaisa biaknak, taksa nuamhnak le nu le pa sualnak zei ah rello chin lengmangnak” te hna hi akarh chin lengmang. Lainawn hrimhrim hi akarh chin lengmang. Zisu Krih ah nunnak le thinlung ai pee duhlomi hna nunnak ah cun hihi asi ko — “Dawtnak, siaherhnak, thlachiat-ruahnak le bochan-ngamnak thinlung” an tlau cang hnu ah cun “ttihnak, mah-zawn-lawng-ruahnak, inn-le-pa koko cung hmanh ah zumhlonak le lunghrinnak” nih mi tampi nunnak cu a uk cang. Zisu Kri thinlungput he cun an i hlaat chin lengmang cang. Anuam maw? Nemmam cu ….anlungthin hme cu thong atla cu!\nAcunglei ah kan langhtermi Bawi Zisu nih fim a kan chimhmi: “lungthin dihlak in Pathian ah i hngat, A thinlung le duhnak asimi Dawtnak, Dinnak, Ngeihthiam- nak, le mihar le sifak zawnruahnak” kan ngeih, kan zulh ahcun, kan vawleipi hi rimhmuimi pangpar in a paar lai. Mirang Proverb nih “Dawtnak cu innchungkhur in ai thok”(Love begins at home) ati bantukin nu le va karlak, fale karlak ah dawtnak, ngeihthiamnak, buaktlak tein i seh-san nak, zawnruahnak in ai thok ahcun, cu rimhmui pangpar nunzia cu innpa-chakthlang in mibu tiang nih an cohlan khawhmi asi. Cu nih cun ram chungah siseh, vawleicung ah siseh Dawtnak, Daihnak, Zawnruahnak a leen ter lai. Cucu “vawleicung ah Vancung Pennak” ti lengmangmi cu asi ko. Zisu nih Fim a kan chimhmi nunzia cu zumtu hna chungkhar nunnak in ai thok. Cucaah tukum “khuaruahhar Fimchimtu Zisu Kri” kan don tikah hihi philh hlah usih law kanmah le kanmah bia i hal in kan inn chungkhar kan nunning cio i zoh tuah hna usih.\nBiakilhnak:- Cucaah tukum Christmas puai kan tuah tik zong ah Christmas thinlung le sullam nih bia akan cahmi ruat setsai loin– nuamhnak puai, mino le rual-u no pawl zudinnak, party le nuamhnak, lungmawng-khualipi tlawnnak hna i kan hman sual ahcun— achuahcam kan lawmhpiakmi Zisu Krih cu kan ngeihchiat ter sual hnga maw ti ruah len awk a um caah “Christmas nih hin zeibantuk thinlungput biacah he dah kan sinah bia a chim” timi tuaktan bu tein tukum Christmas kan donnak ah Nichuahlei Mifim pathum nih upatnak saangbik he Zisu cu an don bang kannih zong nih kan thinlung amah sinah peek/ap bu in kan Bawipa cu dong hna usih. Cun adonghnak biafunnak ah chim ka duh mi cu– zei thil kan tuah lai poah ah hin: “Fimchimtu Zisu nih zeitindah a ruah hnga?” tiah kanmah le kanmah bia i hal hmasa lengmang hna usih. Hi Sermon a reltu dihlak nan thinlung chung ah kan Bawipa Zisu fimchimhnak cu kan Pa Pathian nih thluachuah pee hram ko seh … Amen.\nNB: CIM Thawngtha (12/25/2012) chung in lakmi a si.\n← Josef Mang (The Dream of Joseph)\nMiphun Thluachuahnak Hrampi →


CNF/A Cungah Ka Vuivai Ngam Lo! A Ruang? – Chin World News Evening\nCNF CUNGAH KA VUIVAI NGAM LO! Naihrawng cu FB ah CNF/A mawhchiatnak le soiselnak catial tete a tam ngai. Hi bantuk kongah hin a tha lei in siseh a chia lei in siseh kaa thlak bal lo. Tutan cu ka vun i thlak ve. CNF hi tangka a kawlmi business a tuahmi an si lo. Riantuantu kan pale in an nau le dihlak khi lahkhah a eimi CNF tuan nakin a paw aa cawmmi an si lo. Pumpek in a tuanmi lawngte an si.\nDr. Lianhmung Sakhong nih a chim bal. khual kan tlawnnak hi kanmah tein kan i liam a ti. Zeitlukin dah an i pek ti a lang. Chim ding a tampi nan theih cio ko caah kan chim lem ti lo! Cucaah KIA le KNU bantukin an i hrocer lo. Hriamnam he mipi hmaiah an chuak lo, an camp ah ralkap an lutter hna ti men ruangah biafak le bia thurhnawm in kan sawhchihmi hna cu a tha lo tiah ka ruah.\n88 in nihin tiang kan miphun le ram caah an tlinh tawk tein rian an tuan. An fimnak- an thazaang- an chawva le nunnak tiangin an pek. Tutan buainak zongah mipi lei ah dirin bia an chim, tha an kan pek a herhning in kan in dirpi peng hna tiah an kan chimh.\nCucaah kei cu CNF cungah ka vuivai ngam lo! Ka upat tuk hna, ka bochan tuk hna. Pathian nih atu nakin tha le tling deuh in Chin ram le Chin miphun dirkamhtu ah CNF/A hi thluachuah pe chin ko seh. Certual tlang in na aukhuan sawhsawhnak khan a chungah lut in chuih ve law teinak kan hmuh tuan deuh lai. Credit: Van Bawi Lian


DALAN PAWL CAAH TIHNUNG SI CANG, AN MIN VIALTE LAK DIH AN SI CANG – The Chinlung Post\nDALAN PAWL CAAH TIHNUNG SI CANG, AN MIN VIALTE LAK DIH AN SI CANG\nApril 26, 2021 admin Local News 0\nChin mipi sin ah Salai Elishama biacah! April 25, atu ni hi Khrihfa mi nih kan ngeihmi ni sunglawi Zarhpi ni asi. Zarhpi ni zong i pum kho lo Pathian thangthat kho lo in kan tli, kan le, kan zaam. Hi nih a langhter mi cu biaknak lei zalon lo zia kha a langhter mi asi. Kan ram tuanbia kan zoh ah kan nih Chin miphun cu a za lon mi miphun kan si, biaknak lei a za lon mi miphun kan si.\nAsi nain Union of Burma kan dirh hnu in atu ni tiang kan biaknak a za lon maw ti ah cun za lon lo. Atu tan kan dohthlennak zong ah hihi aa tel mi pakhat asi. Tu lio kan buruak nan theih, kan theih. Uico Min Aung Hlaing le a kut tang hna nih mipi kan kut cung um nawl ngeihnak an lak i cucu mipi nih kan duh lo. A phunphun in cu nawl ngeihnak cu lak ṭhan kan i timh. Nain, tu tiang ah minung tampi an nunnak an pek cio, minung tampi tlaih le khih an tong.\nHi uknak ṭha lo ralkap pawl zeitin dah kan doh lai tiah kan rak i tim non-violence in kan rak i tim, non-violence a phun phun in kan doh. Nain ralkap pawl naih zeitin dah an kan lehrulh asi ti si ah cun a kan tlaih, a kan thanh, a kan nawn, kan thisen a luang. Tik ah hi dirhmun nih a langhter mi cu non-violence in ralkap hi tei khawh asi lo violence dirhmun ah kan kal, cucu kan hmuh cuahmah mi kha asi.\nNon-violence in kawl ralkap kan doh lai timi cu luh asi tiah kei nih cun ka ruah. Cu ruang ah tu lio kan boruak cu kan mah nih kan thah hna lo asi ah cun an mah nih thah ding dirhmun khi kan si. Cu ruang ah ralring tein kan um hau, timhtuahnak ṭha te kan ngeih zong a hau. Kan nih Chin miphun cu miphun pakhat kan si, a za long mi miphun pakhat kan si. Mah tein aa uk mi miphun kan si.\nHihi kawlram chung kan i fun hnu in miphun ngan si nih dotla mi miphun ah a kan cohlang lo. Miphun hme te miphun tling lo ah a kan cohlan, an sal bantuk kan kan ruah. Cu ruang ah kan duh lo i hriam kan tlai. Kum 70 leng kan ram chung ah ram chung ral a tho. Minung tampi nih an thisen an pek, minung tampi nih an nunnak an pek cang nain tu tiang zalonnak kan hmu ma.., tu tiang zalonnak kan hmu lo.\nAtu an thisen an pek mi le an nunnak an pek mi hi atu in maw a dih lai.., dih hlah! Atu ah kan mah mino pawl kan rian ah a cang. Tuanbia nih a kan pek, atu kan mah mino caan hi End Game asi hrim hrim a hau. Hi zawn ah hin kan dih ter hrim hrim a hau. Hi zawn ah hin kan tei i Panglong ah kan kir ṭhan hau. Ram pakhat ah ramkhel a ṭhat lo asi si ah cun Education zong ṭha lo, Economics zong ṭha lo. Cucu zapi theih asi.\nCu ruang ah, hitluk kan ram a rawk cang mi hi Panglong ah kan kir pi ṭhan lai mah te khuakhan lai relnak, kan mah tein i uknak cucu kan ngeih ṭhan hrim hrim khi a hau. Cu ruang ah tuni caan ah kan doh mi kan dohtlennak hi mino tampi zong nih kan i fiang a hau. Cu lawng ah cun hihi kan tei ding si. Cun, atu caan ah phungdang kan chim si ah cun kan mah Chin miphun ca/ tlang cung mi kan caah caan ṭha tak tak asi.\nKan duh mi uk nak, kan duh mi cozah ser khawh nak caan ṭha zong asi. Miphun kip cawh nak ram ah Democracy lawng a za lo, Federal zong kan ngah hau. Mah te khuakhan lai relnak kan ngah khonak ding caah a tu tan dothlennak hi kan dih ter hrim hrim kha a hau mi asi. Cu ruang ah, dohtlennak kan tuah ti asi ah cun a pakhat nak kan thap mi cu nunnak hi kan thap. Kan thisen kan thap, zalonnak kan ti mi cu a lak in a ngah lo.\nThisen pek hau, thlan ti chuah hau, rethei hau. Cu lawng lawng ah kan duh mi uknak kan hmuh kho ding asi. Cucu mino pawl kan thin lung cung ah um seh tiah ka duh mi zong asi.Cun atu lio caan ah Party ramkhel asi lo, a nak a sen le a rang thleidan caan zong asi lo. Mi fim mi hurt thleidan caan zong asi lo, atu lio caan hi kan lung aa rual caan asi awk asi. Tu lio caah hi kan doh mi ral pakhat kan ngeih lio caan asi.\nCu ruang ah pumpak pakhat le pakhat karlak ah huatnak, bu pakhat le pakhat karlak ah huatnak tbk aum lo ding zong ah keimah nih sawm chap kan duh hna mi asi. A donghnak ah biacah kan duh mi hna cu, DALAN pawl.., nan mah ruang ah kan mino tampi an tliah hna, hrem an tong, nan mah ruang ah tlaih le khih tampi kan tong ti kha rak philh hlah., nan min vialte nan inn vialte list kan lak dih.\nAtu caan cu nangmah caan asi cang., na in na tuar hrim hrim te lai, rak zoh te. Lai mi nih kan ngeih mi zawnruahnak, thlachiat ruahnak vialte a dih. Nan caah ṭih nung dirhmun nan si cang, cucu rak philh hlan. Cu ruang ah kan in zoh sawh sawh ti hna lai lo. Nan nunnak maw nan pek lai, nan inn le nan lo maw nan pek lai, nan chungkhat tein maw nan thi dih lai kha kha rak ruat cang ko uh.Video: Hakha Campaign For Justice. CCNC\nSalai Lungthli Tum Nih Sayaci Kongah A Chimmi Hi Biahmanh Taktak A Si.


Tuluk Nih Lih A Chimmi Vialte Le A Biathli Vialte An Phuan Dih Cikcek Cang Hih! – Chin World News Evening\nTuluk Nih Lih A Chimmi Vialte Le A Biathli Vialte An Phuan Dih Cikcek Cang Hih!\nApril 28, 2020 April 28, 2020 Salai Van Thawngpang\nWuhan khuapi in a chuakmi zawtnak Coronavirus kongah thiamsang vialte hna nih cun Tuluk cozah an lunghrinhnak hi nikhat hnu nikhat in akarh chin lengmang. Hi zawtnak nih hin kumpi kumhra chung cu ahnur suan lai tiah an chim. Hi konghe pehtlaiin Tuluk nih thilsining athuhnawh mi vialte hna cu Daily Mail nih atanglei bantuk in an phuan dih.\nNikum November ni 17 ah Tuluk cozah nih WHO sin ah Wuhan ah harsatnak an tong i, Pneumonia bantuk zawtnak thar a um ruangah sizung ah adam lomi hna cu chiah an si tiah an chim hna hlan zarhpi zarhruk ah hi zawtnak hi arak chuak cang. Hi kongah South China Morning post nih arak ttial cangmi asi.Hi lio ah hin kum 55 asimi pakhat hi zawtnak angei hmasa bik mi asi.\nAmah hi sizung ah zawtnak ruangah chiah hmasa bik mi asi. Cun December ni 10 zongah Ngasa zuar pakhat Wei Guixian zong sizung ah an rak chiah. December ni 15 ah hin zawtnak angeimi hi minung 27 an phan manh. December ni 17 ahcun zawtnak angeithar mi hi nikhat ah minung 10 an phan cang. Cozah nih zawtnak angeimi hi an tlawmter.\nDecember ni 18 ah kum 65 asimi pneumonia ruangah Central Hospital of Wuhan ah chiah asi i, amah hi Sa zuarnak hmun in sa ape lengmang mi asi. Demcember ni 24 ah Sa apawtu pa a Cuap chung i, a ummi an lak i, checknak an tuah.Hi an lakmi cu Visions Medicals Guangzhou i, Genomics Laboratory ah check dingin an kuat.\nDecember ni 26 ah Hubei Xinhua sizung i, Respiratory Department hruaitu lutlai Zhang Jixian nih ttih a nunnak kong atheih.Hi zawtnak ruangah Sa zuarnak hrawng a ummi hna cu pakhat hnu pakhat in zawtnak angeimi an karh chin lengmang cang tiah a hawi le athanh hna pin ah nawlngeitu hna zong a chimh hna.\nDecember 27 ah ttih a nunnak kong fiangtein an theih. Wuhan Central sizung i, Respiratory medicine hruaitu lutlai Zhao Su nih Guangzhou ah an kuatmi result rianrang in theih aduh caah phone hmangin thil umtu ning cang a hal hna. An chimhning cun coronavirus zawtnak thar asi tiah an ka tiah Zhao nih a chim. Ahnu ah thawngzamhnak pakhat nih alanghter tthan.\nZawtnak an checkmi Sa ape tawntu pa cu Wuhan Jinyintang Sizung ah chiah a si i, a hnu ahcun a nunnak zong a liam tiah an chim. Cun a damlomi mizaw minung pariat hna cu genomics company danngdang ah an kuat hna i, a result an hmuhmi cu aa khat dih a si. December 30 ah Wuhan Central Sizung i, Ophthalmologist Dr Li Wenliang nih group ah zawtnak thar a chuahnak kong achimh hna.\nHi bia a chimmi leng a chuah hnu ah Tuluk nawlngeitu hna nih ralrinnak zong an pek.Cutlawmpal ah Wuah Health Commission nih rianrang ngaiin theihternak atuah hna i, mizaw 27 an zawtnak kong a chimh hna. Asinain hi zawn ah Coronavirus zawtnak thar asi timi tu cu alanghter lo tiah an chim.Hi thanhnak tuahmi hi nawlngeitu hna nih an theih hmasa bik mi bia asi.\nDecember ni 31 ah Tuluk nih WHO sin ah zawtnak theihlomi a chuak timi kong an chimh. Asinain i chawnh khawhmi zawtnak tu cu asi lo tiah an chim. WHO zong nih thiamsang hna dottletnak tuah dingin a tlah colh ve hna.Hi thok in Police hna nih thanhnak an tuah i hi zawtnak kong a chimmi minung pariat hna cu dottletnak tuah an si tiah an chim.\nAn mah hi Sibawi lawngte an si hna i, an mah chungah Wuhan Ophthalmologist Dr Li zong aa tel. Thawngpang diklo asi i, minung 27 zawtnak angeimi hna hi zeibantuk zawtnak dah an ngeih timi theih an si rih lo i, hi zawtnak hi khamhkhawhmi asi tiah an langhter.Tuluk ah a cangmi thil hi Taiwan nih a theih caah WHO sin ah ca akuat colh.\nHi zawtnak hi Taiwan nawlngeitu hna nih cun i chawnh khawhmi zawtnak asi timi hi an rak theih diam cang.Asinain WHO nih cun zeibia hmanh lehnak atuah hna lo. Tuluk nih Taiwan cu a sual taktak mi ram an si i, an chimmi hi ruahding ngaingai a um lo an rak ti. January 1 ah nawlngeitu hna nih sa zuarnak hmun cu an khar colh.\nCommunist Party tangah a ummi Xinhua News Agency nih a chimmi hi bazar hi tharchuah asi lai caah khar asinak hi a si tiah a thanh. Police nih mipi hna cu biachokvai zeihmanh thanh hlah uh tiah an khap hna i, nawl azul lomi cu zohsawh nan si lai lo tiah an ti rih.Cun Caixin News Agency nih alanghter mi cu Buei Provincial Health Commission sin ah Genomic Company pakhat cu theihternak a tuah.\nZawtnak konghe pehtlaiin dottletnak an tuahmi vialte hna cu ngol dih dingin nawlpeknak ca cu a sin ah arak phan. Result vialte zong lengah chuahter lo dingin theihternak an tuah tiah alanghter.January nithum ah National Health Commission nih Institution vialte hna sin ah order a chuah. Mipi hna sin ah zawtnak theih lomi kongkau ah theihternak tuah lo ding le checknak an tuahmi vialte hna zong cozah thimmi hmun ah nan kuat dih lai. Nan kuat lo ahcun nan hrawh dih lai tiah ati.Hi ni lila ah hin Dr Li zong police nih an thlah ve.\nJanuary 5 ah Shanghai P3 Laboratory i attuanmi Zhang Yongzhen le a ttuanpi hawi hna nih minung taksa ah virus acawlcanghning vialte an theih dih. Cu hnu ah an hmuhchuahmi thil kongkau hna NHC ah an chimh hna i, hi zawtnak cu thaw in i chawnh khawhmi asi tiah an ti hna. January nikua le nihra ah Wuhan Health Commission nih kum 61 asimi Zeng cu athi tiah an thanh.\nAmah hi sazuarnak bazaar ah akal lengmang mi asi. Cun ninga aliam hnu ah a nupi zong zawtnak angei tiah an chim. Asinain Tuluk cozah nih cun i chawnh khawhmi zawtnak asi timi fianternak aum lo tiah an chim. January ni 11 ah Hi zawtnak an hmuhmi konghe pehtlaiin Shanghai P3 hna cu lehnak zeihmanh an tuah hna lo.\nJanuary ni 12 ah Shanghai P3 Laboratory zong ahnu ahcun phihkhar asi i, An kharnak aruang cu hi zawtnak kongkau hi an thanh sual lai ti an phan caah asi tiah an chim.January ni 13 ah Thailand cu Tuluk lengah zawtnak angei hmasabik a si. Amah hi Wuhan in Thailand ah a kirmi asi i, hmundang ah an chiah colh. Asinain Tuluk State media nih cun ramleng ah zawtnak akarh timi an thanh duh hlei lo.\nJanuary 14 ah WHO zong nih hi zawtnak hi minung cungah i chawnh khawhmi zawtnak a si timi hi fianternak pakhat hmanh aum lo tiah an rak thanh. WHO cu Tuluk hruaimi a si tiah an chim. January 20 ahcun biadik thanhnak an tuah cang.Kum 83 asimi Zhong Nanshan nih State media ah zawtnak hi i chawnh khawhmi zawtnak asi tiah aphuan. Asinain a tlaimanh cang.\nJanuary ni 23 ahcun Wuhan an phihkhar. WHO zong nih hi zawtnak cu i chawnh khawhmi zawtnak asi timi an cohlan ve.Cuh ahnu ninga arauh hnu ah vawleipi theih in thanhnak an tuah. January ni 24 ah Tuluk nawlngeitu hna nih biachokvai chuahter lo dingin amipi ahro hna. Cu hnu ah Toronto University ah dottletnak atuahmi an chimphuan ruangah tangka an cawiter hna pin ah minung 40 renglo an tlaih hna ti asi.\nJanuary ni 26 ah Wuhan Mayor Zhou Xianwang nih aharhmi thil i thanh angah lo caah ka rian i dinh ka duh tiah a rak chim.Ahnu ah a chim tthanmi cu Wuhan phihkhar asi hlan ah hin chungkhar milion hna nih khuapi an chuahtaak i, hi hna pawl ruangah zawtnak akarh khunnak hi asi lai tiah a chim tthan. January 30 ah WHO lutlai Dr Tedros nih Twitter ah tuluk hruaitu hna thangthatnak kong a chim i, zawtnak an dohnak cungah an thatnak kong a chim.\nFebruary 7 ah Coronavirus ruangah Dr Li Wnliang cu a nunnak aliam. Hi ni lila ah Chinese Human Rights lawyer Chen Qiushi cu hmundang chiah asi tiah an thanh. Zawtnak kongah athanh ruangah asi ti i, tuchun nitiang a umnak an thei lo tiah an chim. February 26 ah Video Journalis Li Zihua cu aho ti theih lomi nih akal pi i, a umnak theih asi ti lo.\nMarch 4 Xinhua News Agency nih thawngzamhnak catlap hmaisa ah Tuluk cungah vawleipi lawmhnak in an khat. Tuluk aa pumpeknak hi tthawng hlah sehlaw vawleipi nih coronavirus doh dingah hin caanttha an ngei lem lai lo tiah a ttial.Asinain thilsining a chuahning he cun akalh ti asi.Tuluk thatlonak achimmi dantatnak an pek ngai hna. Cun akonglam theihlo in a tlaumi zong an um rih hna.\nCun Tuluk mirum taktak a simi kum 69 a simi Ren Zhiqiang le Law Professor Xu Zhangrun hna zong khoika hmanh chuak kho lo dingin an tlaih hna. Cun Chawlehnak lei minthang Fang Bin cu khua le mipi adohtu hna mipi kut ah nawlngeihnak pek si cang seh tiah Social Media ah a post hnu ah a umnak theih loin a tlau.\nNote asau deuh caah atawi deuhnak in kan vun langhter. Credit:TK (Chinlungpost)\nShare Cio Hna U Sih! Siang Thang 2018 In Pehtlaih Khawh A Si Ti Lo A Chungkhar Lungrethei In An Um\nAwṭha Van Hlei Sung A Celh Ve Hrim Lo A Caṭialmi Vun Rel Cu Mitthli A Luang


Coronavirus sii cu:A takin an ser khawh cang’Laiholh tein video. – Lai Lungrawn Post\nNovember 13, 2020 November 13, 2020 admin Theihtlei\nPfizer and BioNTech nih an serchuah mi COVID 19 khamhnak si cu a hnu bik hneksak nak minung 43500 sin i an tuah hnu ah 90% cu virus in a khamh hna tiah an hmuh cang. US, Germany, Brazil, Argentina, South Africa le Turkey mi hna sin ah hneksaknak an tuahmi chung in an chimmi a si. A rauh hlan ah an chuah cang lai. Sizung lei riantuan mi phawt hmasa an si lai ti a si. Trump a palhnak konga si a peh hi: Democrat pawl ni tehte um lo mi ah Trump cu kum 3 leng dothlatnak an tuah i, House ah impeachemnt tiang an tuah i, A dawngnak a zeihman an hmuh lo\nKan rak tial ciamkha a si a peh hi:Georgia zong ah Joe Biden nih thimfung tlawmte in a tei tthan cang ai! President Trump bel nih taza a cuai len cang hna. “Ka tei cang ko nain lih le hrawkhrawl in an ka sunghter” a ti chel, “phungning tein thlakmi thimfung ah cun ka tei nain phungning lo in thlakmi thimfung an rel chih ruangah ka sung” a ti chel le “thimfung an fir” a ti chel, “Thimfung rel ti hlah u, thim zaan ah ka tei cang” a ti chel a si ko cang. Credit: Nathan pa LD Hmung\nRelchih: Donald Trump tanhtu pawl an ral a that ning cu a mak bak ko, meithal bak he vote an rel nak hmun an luh hnawh. An mawlh kan ti lai maw vote an rel ning ah an i cenet loh kan ti lai. Donald Trump tanhtu (Supporter) pawl nih meithal he bak an luh hnawh nak hmun hi Georgia i Chatham County Polling Donald Trump tanhtu hna nih hin meithal bak he duhlonak te hna an langhter. Duhlonak an langhter nak aruang bik cu Democratic pawl nih Mail hmang in thlak mi vote tamtuk an fir ruangah asi. Democratic pawl nih hin Vote fir lo sehlaw, atu ah cun Donald Trump nih teinak a hmuh cang hnga. Natein Democratic pawl nih US tuanbia ah a um bal rih lo mi thil fihnung tuk mi an tuah ruangah Election a buai dih.\nJoe Biden nih vote fir buin Donald Trump cu a tei natein Donald Trump nih cun teinak cu keimah nih ka hmuh ati. Vote a rel tu Decision Desk HQ hmanh nih a vawi 46 nak US President cu Joe Biden asi tiah Twitter ah an tial natein Donald Trump nih ka sung ati duh bak loh. Relchap rih ko na rel rilo cun:Tuzing cu Kan unau in Joe Biden le Donald Trump kong sau ngai kan i rua: US hi an umnak / an khuasaknak asi ve caah abiapi tukin a hmu ve mi asi. US ram hi President kut cungah thil tampi ai thlen kho mi asi caah President hi abia taktak ati.\n“Trump campaign wins court ruling to gain access to Philadelphia vote counting before Democrats launch challenge” timi tlangtar in ABC News nih a tial hi asi. Trump Campaign team pawl cu Philadelphia Vote an relnak Centre ah an lut kho cang lai, vote rel tu cawlcangh a dik maw timi an zoh cuahmah ve cang tiah a tial. Cun Mail box in vote a phan mi an rel ning cang, ahnu deuh vote rel mi ah Biden rumro a mark a kai mi an zoh tikah a dik lomi a um hrim tiah lunghrinhnak a um hnu ah Trump Campaign lei nih complaint an tuah i a tu ahcun Biaceih zung (Court) nih a tu bantuk in zohfel nak nawl a pek cang hna hi a si.\nThe Trump campaign has been able to enter the vote counting centre in Philadelphia thanks to a court ruling in https://www.abc.net.au/news/2020-11-06/trump-campaign-court-rules-access-to-philadelphia-vote-centre/12854942?fbclid=IwAR19H0LaLYlkaLZu7Es4bpnUugPdkfEvjQAKMpISVXivzuZ9GA7RE2JldaE\nXMA Header Image Trump’s campaign wins court ruling to gain access to Philadelphia vote counting centre\nUS um kan miphun ca thanchonak long siloin kanram zong hihnu hmailei ah an fimthiamnak in a let in an kan sersiampiak khawh lai. Phundangcun hlawhtlinnak phunhnih double blessing in Education system hmanh ah kan co lai. Mah miphun caah a tha bik mi le ai pehtlai bik mi te tanpi hi logic ah a dik bik ko rua. Hi a education system hrim hi ka duh bak. Tlinghram ko seh tihi ka saduhthah asi. Caṭialtu: Al Bik Lian Zathang. hi ka ah hin video tling tein zoh khawh si.


Malaysia thonginn chung ah luh khawhnak nawl UNHCR nih a hal mi cu malaysia Home Minister nih a cohlang duh lo hlei ah a bia leh mi cu a fak ngai ko. – Hakha Cherry\nMalaysia thonginn chung ah luh khawhnak nawl UNHCR nih a hal mi cu malaysia Home Minister nih a cohlang duh lo hlei ah a bia leh mi cu a fak ngai ko.\nMalaysia thonginn chung ah luh khawhnak nawl UNHCR nih a hal mi cu malaysia Home Minister nih a cohlang duh lo hlei ah a bia leh mi cu a fak ngai ko. Home Minster panih “Mah hi kan ram a si, zei ruang ah UNHCR nih kan ram thonginn pawl chung cu va lut an duh” tiah tu ni a press conference( Media paw he ton nak) ah lehnak a tuah. A chim chap mi cu UNHCR card/ catlap a ngei mi hna kan tlaih hna lo a ti rih. Na tein mah bia hi cu a palh bak ko ( an tlaih mi hna an um ko).\nA sullam cu Malaysia cozah nih UNHCR cu a hlan lio bantuk in thonginn chung ah lut nak nawl cu fawi tein a pe kho ti hna lai lo. Cu caah Malaysia um Ralzaam mi him nak ding caah cun UNHCR nih mithar pawl le 2019 December i online min rak pek cang mi hna hi a rannak in catlap le card pawl a pek zawk hna a hau.Mah long hi UNHCR nih a tuah ding a tha bik mi si tiah ka ruat cang ko tiah Kei ka hmuh ning a si.Credit-James Bawi Thang Bik\nAdang relthan:Senthang Peng Khua 7 in Minung 6,000 Hrawng an Zaam Hna.May 31 ah SAC ralhrang pawl Senthang peng ah an rak phak caah Surkhua telh khua 7 in khuami 6,000 hrawng an zaam hna, tiah thawng kan theih.\nSurkhua ah cun SAC ralhrang nih khuachung ah meithal ningcang loin voi tampi an puah hnawh hna caah khuami an um ngam ti lo i an zaam dih hna.\nThe Chin Journal nih kan khawmhsuat khawh tawk ah Surkhua in minung 2,000, Lungkhin khua in minung 600, Phaizawng minung 500, Aikah minung 800, Siatlai minung 500 le Lungrang khua in minung 700 hrawng an zaam hna.\nLoklung khuami minung 800 in 1,000 karlak hrawng zong May thla thih lei ah an zaam dih i atu tiang khua an hlam kho rih hna lo.\nKhuachung ah a taangmi hna cu kum upa tar deuh lawng an si hna, tiah thawng kan theih.The Chin Journal June 5, Hakha\nCDF biacah.Rallo kap kut in ka nun a liam sual ah zohmat ka nu kan chimh lai..Khi tik ah ka nu na ngeih rak chia in rak ttap hlah muh..


Malaysia Ah Zuu Din Sualnak In Myanmar Mi 16 An Thi 3 Siizung An Phan - THE CHINLAND POST\nMalaysia Ah Zuu Din Sualnak In Myanmar Mi 16 An Thi 3 Siizung An Phan\nThe Chinland Post| Malaysia ram zuu tha lo an din sual caah Kawlram minung 16 an thi cang i 3 siizung ah an um rih ti kan theih.\nA luancia September 14 ni khan zuutha lo(zuu deu) an din caah Kawlram mi chungin minung 16 an thih hi a si tiah Ka-pung (Malaysia) chiatni zohkhenhnak an hotu U Sein Win nih a chim.\nZuu an din sual mi hi Kawlram chuak Mandalay Whisky, Grand Royal, PMG le Kingfisher Beer hna an din caah a si. Kingfisher Beer hna cu a pin (strong) ngai mi a si an din le cangka in an thir, Malaysia ah cun (bu-si) an ti mi a si.\nKawlram chuak bantuk in an tuah mi Grand pawl zong hi inn chungah a thli thup in tangka hmuhnak sawh ah zuu chia lawng tein an tuah mi a si. A thi mi hna cu an thin a lin, an luak chuak tibantuk in an thi hna, tiah U Sein Win nih a chim.\nKawlram mi a thi mi 16 pinah a dang a thi mi zong an um rih i cu hna cu India miphun, Bangali, Malaysia miphun le ramdang mi pakhat zong aa tel. Siizung ah a chungin a it mi hna hi Kawlram mi telh in minung 50 tluk an phan cang tiah theih a si.\nMalaysia ram ah a luancia 2012 kum ah zuu tha lo i din sualnak in Kawl ram mi 35 tiang an rak thi bal cang i 2013 kum ah minung 5 an thi bal. A tubantuk in Malaysia palek le tuanvo ngeitu hna nih zuu dawr kip an check hna i dan zong an tat hna tiah theih a si.\nHi kong he pehtlai in Chin Refugee Committee, Malaysia hna zong nih Malaysia um Chin mi hna sin ah ralrin peknak zong an tuah hna tiah theih a si.\nRef: DVB, CRC Malaysia\nPrevious CNA Vanzang Camp Kulhnak Caah US Um Ruakhua Mi Hna Nih Sing 20 An Bawmh Hna\nNext Thantlang Sianginn Sang Market Sa Thahnak Hmun Ah Mizei Paoh Nih Va Thah In Zuar Khawh A Si Lai


Nupi Tha Nih A Cawn I A Nunpi HrimHrim Ding – Zion Tlang Media\nNupi Tha Nih A Cawn I A Nunpi HrimHrim Ding\nJuly 21, 2020 admin Theihtlei\nNupi Tha Nih a Cawn ii aa Nunpi HrimHrim Ding “Hlawh atlingmi Pasal” timi phen ahhin, “Nupi Tha ” timi an rak um ton. Nupi tha si cu ahopoah nih kan ii tinhmi, kan herhmi le kan duhmi arak si cio. Cucaah, zeitindah Pasal, Fale, le Mi vailte caah hmual angeimi “Nutha” ka si khawh lai tihi a tanglei ah rak zoh ve law rak ii nunpi ve. Nupi tha nihcun, Pakhatnak, Pathian ahngalh taktakmi (apiangtharmi), Pathian nawl angaimi a si awk a si. (Submissive to God) Nupi tha nihcun, Pathian kha a lungthin dihlak, a nunnak dihlak, aruahnak dihlak, le athazaang dihlak in a dawt hmaisa aherh. (Mark 12:30). Cu tik lawnglawng ah apasal, a fale, le mivialte sinah, dawtnak kha aluangter kho lai. Pathian biatak hngalhnak ding caah tihal in ahal awk asi lai, cun Pathian he aapehtlai pengmi (Intimate relationship with God ) asi awk asi. Pathian sinah ruahnak (idea) hal athiammi, ahmangmi a si awk a si.\nPahnihnak: A Pasal kha Dawtnak tling he a dawtawk asi. (She must love her husband) (1Cor. 13) Hi dawtnak cu minung nih kan ngeih sawhsawh mi dawtnak a si lo. Jesush Khrih sinin a rami “Agápe (ἀγάπη agápē)”dawtnak kha a herh. (1Cor.13). Minung kan ii duhnak,dawtnak cu rii angei, dongh athiammi asi. Na pasal cungah na ngeih dingmi dawtnak cu Jesush Khrih nih a ngeihmi dawtnak kha a si awk a si. Cu dawtnak cu zeitindah kan ngeih khawh lai? Pakhatnak ah kan chim cangmi, amah Pathian he ii pehtlaihnak in kan ngeih khawhmi a si. John 15, chung zongah fiang tein akan cawnpiak. Jesuh he naa peh peng a si ahcun, amah tunih cu dawtnak ngeih dingin an cawnpiak, lam an hmuhsak lai.\nPathumnak: A Pasal kha Upat thiammi a si awk a si. (Show respect for your mate) “Upat” tihi aatlak caah, a tlamtlin caah , aadawh caah, a rum caah, tbk..,upat tinak in, zei bantuk minung a si hmanhah atlam a tlingmi a si lo zongah upat thiam, ahar caan zongah, aanuam caan zongah Pathian nih a sermi a si caah va upat! Pathian nih na pasal cu va upat tiah an fialmi na si caah va upat ko, (Ephesians 5:22-25). Cucu Pathian nawl na ngaih kha a si.(John 14:15).Pakhat le pakhat upatnak a um lonak hmun ah cun “dawtnaktling” taktak hi a um kho ton lo. Pehte ding. Catialtu: Ngun Hlei Suai.\nChin state le Kawlram pumpi huap in NLD party kha mee rak pe ko hna uh. Atu Kawlram November ni 8 i thimnak ah NLD party kha mee rak pe ko hna uh tiah kan forh hna. Kawlram pumpi in siseh a hlei in Laitlang ah NLD kha mee rak pe ko hna uh. Kum pi kum 30 nawn cu pei NLD party nih cozah a ser ding cu kan rak hngah cu. Kum 60 leng cu pei ralkap uknak ttha lomi tangah a phun2 in harnak kan tuar i mipi nih kanmah duhmi te party i thim i cozah ser cu kan duh cu. Kanmah duhmi te party vote peknak nawl hmanh kan neih lonak kum a sau tuk cang. Curuang ahcun NLD party dah ti lo cu Kawlram ahcun kan caah ruah channak a um lo. Atu hna kanmah duhmi te mee pek khawhnak nawl kan neih hna hi NLD party zuamnak ruangah a si ko ti khawh si. NLD party zong minung an si ve tik ah an chambau nak a tampi ko lai nan party dang nak cun a let tampi in a ttha deuh ko lai. Hei tuak ve uh law uknak ttha lo tangah kum 60 leng kan um tik ah Kawlram cu a rawk dih cikcek ti khawh a si.\nMah tluk a rawk cangmi cu NLD party nih cun zei tin dah kum 4 chungah cun an sersiam khawh dih lai. Mah ruangah NLD party cu mah tluk a rawk cangmi Kawlram remhnak dingah kum 30 tal caan kan pek hna a hau. Chin state zongah NLD party kha rak thim rih ko hna uh. CNLD party nak cun an tha deuh hrim2 lai i rian zong tam deuh an tuan khawh hrim2 lai. NLD party nih teinak an hmuh ruangah Pu Van Thio tiang in vice-president a tuan khawhnak si. Chinmi kan tuanbia ah vice-president tuan khawh hna hi thil fawite a si lo. Amah vice-president a tuan ruangah Chin state caah le Chinmi caah thil tha tampi a tuah khawh. Atu tan NLD an tling than ahcun Pu Van Thio zong vice-president tuan khawh than a si. Asilo ah department pakhat khat ah vuanci zong tuan khawh a si. CNLD party nih cun teinak hmu hna hmanh seh law vice-president le rampi huap vuanci rian cu an tuan kho bel lai lo.\nMizoram state le Chin state hi zei kong kan chim poh ah chimchih peng an hau. Aruang cu kan sining a khat dih ngawt. Politics kong zongah kan sining tampi a khat. Mizoram zongah party a tampi nan cu lak ah Indian National Congress party le Mizo National Front party khi a nganbik an si. MNF cu miphun party a si i INC party cu Kala party a si. Cu ve bantuk in Chin state zongah CNLD party le NLD party cu a nganbik an si ve. NLD cu Kawl party kan ti i CNLD cu miphun party kan ti ve. Kan unau Mizo pawl nih an miphun an ttanh ning le an dawt ning le Kala pawl hna zei i an rel lo ning hna cu nan theih dih cio mi a si ko. Nan Mizoram state ah khin Kala party an timi INC party nih voi tam deuh teinak an hmuh i an party president a simi Pu Thanhawla nih Chief Minister (CM) zong voi 5 tiang bak a tuan. Cu lakah miphun party an timi MNF nih voithum lawng teinak an hmuh i an party president Pu Zoramthanga nih voi 3 lawng CM a tuan. Kala party an timi INC nih Mizoram ah tam deuh rian a tuanmi hmuh khawh a si i Lengpui airport zong pakhat ah a tel.\nMah tluk mizo pawl nih an miphun an dawt le an ttanh bu ah Kala party INC an thim lengmangmi cu thil tetuai le a sawh2 a si lo. Party pakhat kan duh i kan thim cu kan caah a laam kip in a ttha lai tiah kan ruah ruangah a si ko. Kan caah thil tha tam deuh an tuah khawh lai tiah kan ruah ca le kan zumh caah a si ko. Mizo pawl zong cu an miphun an dawt tuk an ttanh tuk ko nan an miphun party MNF nak in Kala party INC nih thil ttha tam deuh an tuah khawh lai ti an i fiang tuk ruangah voitam deuh an thimnak a si ko. An thim bang in an tuah khawh deuh taktak ko. Lairam zongah CNLD nak cun NLD cu an tha deuh ko lai i thil ttha zong tam deuh an tuah khawh ko lai. Voikhat biakhiahnak nan i palh ruangah Chin state le Chin miphun lakah fak piin buainak le rawhralnak chuah khawh a si.\nCuruangah thlacam bute le fakpi khuaruah bu tein NLD party kha vote rak pe ko hna uh. Atu a ra laimi thimnak kongah Laimi chung in atu hrawng hi NLD nak in CNLD a duh deuh le a ttanh deuh tam dawh nan si. Mah hi ka tuak ve tik ah aruang ka hmuh mi a um nan ka chim lai lo. Mah aruang a si men lai tiah ka ruahmi zong cu ka palh kho men. Nan ka hman ko a si ahcun Chinmi nih CNLD kan duh deuhmi cu palhnak nganpi kan tuah bantuk a si ko lai. NLD party cu kum 60 leng a rawk cikcek cangmi Kawlram remhnak le sersiam caan kum 30 tal pe ko hna uh sih tiah kan sawm hna. Laitlang zongah NLD party kha mee rak pe ko hna uh. Catialtu Van Tum.\nPrevious Post:Dinnak a um lo ahcun kan vawlei hi sersiam khawh ding a si lo\nNext Post:Independent Candidacy Kongah Ruahawk


US THIMNAK AH HROKHRAWL AI TEL KA ZUMH PAH VE e..🤷♂ – Onlinenungak\nUS THIMNAK AH HROKHRAWL AI TEL KA ZUMH PAH VE e..🤷♂\n🗣 US Election ah hin illegal vote tampi tel dawh a lo ko. Washington state um Chinmi chungkhar pakhat Citizen zong an si rih lo nain vote thlak nan duh maw an ti hna hi form an phitter hna. An form phitmi an kuat ṭhan hna hnu ah nan form phitmi kan pom vote nan thla kho an ti hna i “Mail in vote thlaknak cabawm an van kan kuat i kan thlak ve” tiah Indianapolis an hawi nu an chimh. An hawi nu nih comment ka ṭialmi tang ah hi kong hi a ṭial.\n🗣 California ummi pakhat zong cabawm in vote an thlakter i Trump a vote caah na vote pekmi hi na duh ahcun na remh/thlen khawh tiah a cabawm cu an khirh/kuat ṭhan ti a si. A dik hnga dek maw. Laimi chung hmanh ah tehte/evidence 2 a um bantuk si.\n🗣 Citizen a si rih lomi Laimi hmanh mail in vote an thlak ter khawh hna ahcun Illegal Spanish Immigrants million 12 chung ah zeizat ko dek an thlak ter ve hna hnga. *** Source hi comments i ṭialmi ka hmuhmi si. 100 ah 100 a si ti ka chim ngam lo. Comments i ṭialmi zong ka thil chih ko hih. Cun, vote an kuatnak cabawm zong ka thil chih. Zoh uh.Vanceuuk Khenglawt


Ah Moon le a tlangval pa hamnak an tuah | THE CHIN EXPRESS\nAh Moon le a tlangval pa hamnak an tuah\nKawlram hlasa minthang Kachin miphun Ah Moon le a tlangval ramdang pa cu tuni ah hamnak puai an tuah.\n“Tuni ah ka dawtmi ka chungkhar le kan pastor te hmai ah ka tlangval pa cu kan nunphung bangin Kachin min ‘Zau Lawn Lahtaw’ pek a si cang. 2020 dongh lei ah tthitum puai cu kan tuah te lai. Thawng fiang deuh in kan thanh tthan te lai,” tiah Ah Moon nih a Facebook cahmai ah a ttial.\nAh Moon le a tlangval pa hi an i duhnak kum 4 leng a si cang. 2019 August thla ahkhan an i duh kum 4 tlin a si i a tlangval pa nih Ah Moon cu vat dingin a rak hal.\nAh Moon cu Yangon University Of Foreign Languages ah Russia holh in degree a la mi a si, holh phun 5 a thiam.\nCun, 2010 ah dirhmi The Tiger Girls band chungtel pakhat a si. 2011 ah The Tiger Girls cu Me N Ma Girls tiin min an thlen.\n2014 ah Ah Moon cu amah tein cawlcangh hram aa thok i ‘Min Pay Tae A Chit’ timi hla aa chuah i Mirang le Kawl in a sak.


Rev.Dr. Hai Vung Lian (Hannah Pa) A Hnu Bik Thawngpang A Si – Onlinenungak\nRev.Dr. Hai Vung Lian (Hannah Pa) A Hnu Bik Thawngpang A Si\nNan dam cio hna maw? Zawtnak ruangah thaw ip ngai in kan um nak a sau ngai cang le kan i ngai dih cang hna. Pathian nih caan ttha kan pe zau hram ko cang seh. Kan senior pastor Rev.Dr Hai Vung Lian kong ah update tlawmte van tuah ta ka duh. Nizan tihni ah a viber a van i awng, tu zing ah ai awng tthan i mi tampi kan hung lau ngai. A fale nih maw an deh hnga Hanna Lian nu nih dah a deh le si hnga tiah kan van ar ngai hna. Global CRDP viber group tiang in an van lau ngai cio.\nKan pastor pa hi mi kip nan thlacampiaknak thawng in le Pathian thawng in a dam deuh ngaingai cang tiah thawng ttha ka van in thanh ta hna. Nizan tih ni ah khan a dam deuh ngai cang tik ah a phone a hlam kho cang. Hanna Lian nu nih nurse te sin in a phone cu a va pek le amah te in a van deh i viber kha a van i awng mi asi ko. Pathian min thangthat si ko seh!\nA dam tlian dih rih lo caah a kut zong nih duhning in a tawng kho rih loh, a mit zong nih duhning in a zoh kho tuk rih loh. Cu caah hmanthlak te hna, video te hna a van post mi te te ah a ruahzia tu rak thiampiak hram ko uh. Phone a deh khawh cang mi cung tu ah Pathian sin ah lawmhnak bia tu chim ko hna u sih. Rosi Nu hna cu Hi! tiah ca te a van kuat le a lau tuk. A fanu Bella nih phone deh mi ah a ruah.\nKan Pastor hi a lung a fim cang, a kut zong an cawl kho ngai cang. A holh tu ah cun a aw a chuak kho rih lo. A dam tliang ngai rih lo ca ah a phone ah cakuat te te tial ti ban tuk zong a si khawh chung in kan tuah rih lo ding ah kan nawl hna. Kan hnu i khrifabu aiawh in Church Chairman he zoom video in kan va chawnh zong kha tam ngai te kan zual ter. Damnak tling a hmuh zau khawh nak ding tu ah thlacamnak in bawm ko rih hna usih. Hi dirhmun a phak ter tu Pathian min thangthat si ko seh.


VOTE TAWLRELTU HNA NIH TAM TAKTAK BALLOT THAR AN HMUH TTHAN CANG – The Chinlung Post\nVOTE TAWLRELTU HNA NIH TAM TAKTAK BALLOT THAR AN HMUH TTHAN CANG\nNovember 17, 2020 admin World News 0\nRepublican Lakah I Hmuhthiamlonak Alinsa ngaingai Ko nain, Georgia i vote reltthannak an tuahmi cu tluangtein pehzulh asi ko rih. Election officials nih ballot thar 2,600 tiang an hmuh chap ko nain Georgia i president zuamnak a phichuak a thlengkho dirhmun cu a si lem lo. ATLANTA- Biden sinah vote tam nawn tein a sungh ruang i vote relthannak tuahpiak dingin tazacuainak a tuahtu Trump caah Georgia i election a phichuak thlen an duh caah a tu bantuk in thil an tuah hi a si.\nCucaah hi bantuk tuaksernak nih hin Georgia state’s election integrity (teihkha) hi ka Republican hawile nih zei an rel lo bia a si, tiin Monday ah khan Georgia’s state secretary Brad Raffensperger nih a chim. Georgia chungum Floyd County i a phichuak hi cuhlan tein state sin ah thanh a si rih lo mi a si i, tutan i vote relthannak an tuahmi ah vote thar 2,600 hmuhchap a si, tiin Monday zanlei i Election officials nih thawng an thanhmi kha a si.\nThanh rih lo mi vote 2,600 dah ti lo cu, Georgia khuasa million 5 nih vote an thlakmi vialte cu tluangtein relthannak tuah a si cang, tiah thawng theih a si. Vote relthannak cu tutan zarh chungah lim kho dingin ruahchannak a um i, Georgia i northwest ah a ummi Floyd County i thil ai ningcanglo mi dah ti lo in cun (hi County nih hin Trump hi biataktein an vote ve), a dang thil buaibai hi tlawmte taktak lawng a um, tiah Election officials nih an chim.\nNihin tiang i vote relthannak an tuahmi a phichuak zoh tikah, a hmasa kan dirhmun a thleng khotu nehnang kan hmu lo. Biden nih ai tonenhmi dirhmun a thleng khotu ding a um rih lo, tiah Democrats lei nih an chim.\nTrump nih vote thong tam nawn in a sunghnak Georgia state ah cun buan a co than khawh nakhnga, tiin phungningtein an thlakmi absentee ballots relchihmi kongah duhlonak a langhtertu Republicans lakah Senator Lindsey Graham, South Carolina, zong ai tel. Absentee ballots an thlakmi hi cohlan awk an tlak lo. County dihlak ah hin ballot cung an minthut ai kalhmi tor le cheng a um.\nCucaah, cu county pawl i absentee ballots paohpaoh cu state secretary nih a hnonpiak dih hna awk a si, tiin Mr Graham nih a chim. Cu kongah cun Monday ah khan Mr Raffensperger a aiawhbiachimtu bia an hal nain a let hna lo. “Phungningtein thlakmi ballots hnonpiak khawhnak lam kawl dingin Mr Raffernsperger hi ka fial bal hrimhrim lo,” tiah Monday ah khan Mr Graham nih Capitol Hill i thawnglatu hna sinah a chim.\nCu bang cu a sullam hrim a ngei lo. Mr Raffernsperger he tluangtlamtein bia kan i ruah, tiin dawkaw kei ruah ko cu. A tu bantuk i phungdangpiin ka bia a merhmi cu ka khuaruah lei a har,” tiin Mr Gramham nih a chim. Absentee ballot ai hmanmi votepetu pawl an dik le dik lo, ti hlathlainak system kongah Mr Graham le Mr Raffensperger hi biaruahnak an ngei bal ko. Mr Raffensperger hi a rian in i din seh. Election a tawlrel ning hrim a dik lo.\nElection a kutrii ning hi ing a puangtuk,” tiin Trump a tanh taktak tu Georgia’s senators Kelly Loeffler le David Perdue nih an chim. Mr Raffensperger hi a ngaingai ti ah cun a chanchung Republican a si pengi a si. “Election kong i thil ai ningcanglo mi paoh cu ka hlathlai hrimhrim lai. Asinain, tutan election hi a tluang, a phichuak zong a hman,” tiin Mr Raffensperger nih a chim. Democrats pawl nih namhnuul khawh dingin amah Mr Raffensperger lila nih pei lam a sialpial fam hna cu aw,” tiin Georgia i Trump thazaang chuahmi vialte a tawlreltu Representative Doug Collins nih a thang a chiat.\nMr Collins, nangmah hi mi lihchim le thil a thei ngai pungsan i ai umtermi na si,” tiin Mr Raffensperger nih a vun phomh ve. Georiga chungum county 159 i vote relthannak cu Friday in khan an thok cang i, tuzarh Wednesday zantim tiangah khin cun rian lim dawh an si cang. Monday zinlei tiangah khancun, 5 million vote chungin, 4.3 million ballots an rel cang, tiah state secretary’s office nih a chim.\nCounty kip i vote relthannak an tuahmi a phichuak khong an hal nain office nih a let hna lo. “County pakhat hnu pakhat ah vote cu an rel than ko i, tlawmtete ai kheelmi cu an um pah ko nain, cuhlan vote dirhmun a thlengkho taktak cu an si lem lo. Biden nih state ah buan a comi an let kho hlei lo,” tiah Biden i a sihni Democrat Patrick Moore nih a chim.Kan ruahcia bangin, county dihlak ah vote relthannak an lim ngawt cang i, ai thlengmi thil tlawmtete cu a um ko na khin, tutiang ko rih ah cun Biden caah thawngtha a si peng ko rih,” tiah phone in news conference an tuahnak ah Mr Moore nih a chim.\nFloyd County i ballot thar an hmuhchuahmi vun zuh ah cun Biden nih teinak mark ai ngeihmi 14,200 in 13,300 ah a vung zor ve lai, tinak a si, tiah Mr Sterling nih a chim. A dang news phu nganpipi nih an chimmi zulh in, “Mark 16 ai ngeihmi Georgia ah Biden nih buan a co” tiin The NY Times zong nih Friday ah khan thawng a thanh ve cang. Vote relthannak an tuah lio ah thilbuai pakhat Floyd County officials nih an hmuh. Cuccu zeidah a si, tiah cun, Floyd County elections director kongah ai palh ngaimi thil an hmuh.\nCucaah Mr Raffensperger nih a rian in i din colh dingin director pa cu a chimh volh ve,” tiah Mr Sterling nih a chim. Minung kut bakin vote hi relthan siseh, tiah Mr Raffensperger cu Trump campaign nih ca an hei kuat. Ca a hmuh tlawmpal ah vote relthannak tuah dingin Mr Raffensperger nih nawl a chuah colh ve. Asinain, minung kut in rel si lo in, computer in rel a si, tiah a office riantuantu pakhat nih a chim.Cu tikah, Georgia i thil a cangmi (seh in relmi) kongah Trump zong a lung a tling ve lo i, tutan zarh ah khan Twitter in hi bangin a tial.\nVote relthannak an tuahmi hi lih le hrokhrawl a si. Zeihmanh a si lo. Zeicahtiah Georgia nih hin minung min ai khah le khah (match) lo zoh a kan senh lo,” tiin Monday ah khan President Trump nih a tial.Absentee ballots cung i minthut cekhlatnak tuahnak kong he pehtlaiin zulhphung (rules) an tuahmi kongah tuantein khan Trump a lung a rak tling lo cia cang. Cucaah, tutan i a nehhnungbik Twitter in ca a tialmi zong hi kong hi a sawhkhih duhmi a si, ti a lang.\nAsinain, absentee ballots hi a lenglei ah minthut ciami cabawm in a ra mi a si caah, minung kut in vote relthannak tuah tikah an minthut cekhlat khawh a si ti lo. Cu bantuk minthut pawl cu County election officials pawl nih an cekhlat tawn. Cu hnu lawngah cun, a chung ummi ballots cu cabawm chungin an vun chuah i, votepetu a sining tak zohfelnak an tuah khawh ceu khi a si.Georgia pumpi ah rel than cuahmah lio mi a taangmi capar ballots minthut cekhlat a haumi ballots sinin an then, kaadangte ah an chiah hna.\nFulton County – Hi county hi Georgia counties vialte lakah minung an chahnakbik a si i, Atlanta hmunhma tamdeuh cu a chungah a khumh. Sunday ah khan vote relthannak an lim cang i, vote 528,000 hrawng cu kut bakin relthannak cu an tuah i, thilbuai tlawmte cu a um ve ko, tiah officials nih an chim. Vote relthannak ah cun Atlanta’s downtown convention center hall chungah cun riantuantu za tamial nih ballots tom cu an rel.\nTutiang ah cun vote relthannak kan tuahmi a tluang ngai ko,” tiah Georgia i a cheukhat a nganmi county nih an chim. Atlanta’s seatern lei ah a ummi minung an chah ngainak DeKalb County zong nih Sunday ah khan vote 370,000 rel an lim ve cang. “Zeihmanh i nincanlonak a um hraw lo,” tiah officials nih an chim.Cobb County ah a tam taktakmi kan ballot cu kan rel than dih cang. Asinain, Monday ah khin tuah rih dingmi rian kan i ngeih rih.\nTuan i a phichuak a thleng khotu ding neh le nang a um lem lo,” tiin county aiawhbiachimtu Ross Cavitt nih a chim.Vote an relthanmi namhnehnak a tuahtu Counties pawl zong nih thil pakhat khat ai ningcang lo mi a um than sual pingpang ah cun, relthannak lim dingin nithla an tukmi Wednesday hnu zongah namhnehnak an tuah than lai, tiah thawng theih a si. Georgia state pumpi i vote results namhnehnak tuah dingin nithla an tukmi hi Nov. 20 a si.\nCu an tukmi nithla hnu cun, amah Georgia law ning te ah, vote an hmuhmi hi hnarcheu tluk in an i thleu a si ah cun, avoihnihnak vote relthannak tuah khawh than dingin nawl an chuah (Tutiang ah cun 0.28% hrawngin Biden nih a Lead ko rih). Cu ti i avoihnihnak vote relthan a si tik belte ah cun, minung kut in rel si ti lo in, computer in scan tuah i rel a si cang lai. By, Chelsea Bawi.\nTHUTNAK CU KA KIAN HRIMHRIM LAI LO. ARUANG CU BIDEN NIH HIN\nBreaking News Lalsiam Thara Mizo Hngakchia Pa Cu A Thi Cia In An Hmuh Cang


Rallokap an thazang a derthawm tuk cang timi kha mipi an hngalh sual lai ti a phang caah, asi. – Hakha Cherry\nRallokap an thazang a derthawm tuk cang timi kha mipi an hngalh sual lai ti a phang caah, asi.\nBanthi Din Ṭinak He Rallokap Caah Mipi Thattu Phu.Japan ah Raltuk a cawn mi Bochuk Aung San le a hawi le 29 (Yebaw tungceih Ralkap 30) bangin an ban thi chuak tahrat in Ralhrang Rallokap caah Mipi thattu phu an um. Khin Nyunt le Bullet Hla Sui nih dirhmi Piosawṭhi he tiah Rallokap PDF phu hnih an um cang. Aruang umlo in, athli tein mipi, CDMers Thattu ansi. Piosawṭhi nih PDF andoh hna, annih nih mipi an thah hna. Dohthlennak tuah tu le an chungkhar sahlawh, NLD lutlai le hruaitu upa hna le an chungkhar hna cu Aruang umlo bakin tampi ankan that cang. Banthi Dinṭi Lainawngphu (BTDT Killer Guide) kan ti ko hna lai. MAH nih BTDT Lainawng bu a drih hnawhchan hi a ruang bikbik ka kawl ve tik ah, pathum ka hmuh khawh.\nRallokap cu miṭha kan si ko tiah International, UN le Vawlei pi ah hmuksak an duh. Anmah Rallokap nih kan that mi hna an si lo, NLD, NUG le PDF duhlo tu mino rallkapbu nih an tuah mi asi tiah I phete aduh caah asi. Lainawng le Mithah buin thiamco aduh mi MAH le Rallokap ansi nak langhter an duh caah asi. Aruang umlo in Rallokap nih mi kan that ballo tiah an sualnak thuh an duh. Cucaah MAH nih a Satan thluak achuak I Banthi Dinṭi Mithah Lainawng bu hi a dirhnak asi. NUG Ralkap 100000 leng asi cang, Hriamtling anngei, ti kha Rallokap nih an hngalh le cang ka in, Piosawṭhi lawng in an I za ti lo caah, BTDT phu an dirhnak asi. Aruang um loin mipi that tu hi anmah DTBT phu le PDF / CDF / LDF / NUG an si ti kha vawleipi hmuhsak an duh caah asi.\nCDF le PDF kutin Rallokap luatnak lam an kawl bia asi. NUG, CDF PDF LDF nih thatbak ding mi an target cu Rallokap ansi. Mipi Thattu hi Rallokap kansi lo. DTBT dakaw ansi hi tiah CDF PF LDF le NUG kha an kan hlen duh caah asi. Rallokap le Palik cu thah le nawng an fawituk, Piosawthi le BTDT phu cu hmuhtheih le hngalh a har tuk lai caah, CDF le PDF kutin Kan luat khawh deuh hnga maw tiah MAH nih athluak achuak I an kan dehcawh mi asi. CDF le PDF hmuitinh le doh ding mi hi tam deuh sehlaw, Rallokap athih mi tlawm deuh cang usih timi planning asi.\nRallokap an thazang a derthawm tuk cang timi kha mipi an hngalh sual lai ti a phang caah, asi. Mipi nih Rallokap hi kan ṭih hna sehlaw, kan tang ah I dor hnaseh, ti kha aduh caah asi. Mipi Thatnawn tu cu Kanmah kan si lo, BTDT phu le Piosawthi an si ko tiah hlen an kan duh caah asi. Aum sawsawh mi mipi zong thah lengmang nansi caah, an khumzual khawh tu hna cu Rallokap lawng kan si tiah mipi dehcawh le hlen an kan duh caah asi. Rallokap an zia cu an thih tamdeuh, an thazang derthawm deuh poah ah, mipi kha ṭhihphaih, lau hnaseh, Ṭih hnaseh tiah ṬIHNAK le therphang nakin mipi khah hnaseh tiah Tactic an chuak mi asi.\nCucaah Dohthlennak tuah tu le an chungkhar sahlawh, NLD lutlai le hruaitu upa hna le an chungkhar hna cu hlan lio nakin kan ven deuh hna aherh tinak asi. Security kan lak deuh cang hna lai tinak asi. Kawlram chung ah an um rih ahcun, Ramdang le ahimbawmhnak hmunhma ah kuat ding le kalter ding tinak asi. Mi kip nih hngalhmi sang le veng ah um ter ti lo ding tinak asi. Phone number le facebook tiang in thlen ter ding an si. An caah ahim ti lo.\nRallokap nih an kuttang ah phu tan derh chap lengmang ahcun, an thazang a derthawm tuk cang caah asi. Mipi le an Ralkap hi ka TEI khawh ti hna lo ati dohnak asi. Arau hlan ah Mipi nih KAN TEI cang lai timi profet bia asi. PDF CDF LDF le an chungkhar an sahlawh le Dohthlennak tuahto chungkhawr le sahlawn vaite hi hlan nakin a him dueh tilo. Ahimnak hmun ah maw kan kawl ter hna lai, Sentary maw kan cawngh hna lai timi Theory thar ka hung chuak pi ve.Credit-Zingtincuai Cinzah\nCDF siseh, CNA siseh, Biaceihnak le Upadi sernak ah I tlak ding hrim asilo.\nRuah Fak Tuk In A Sur Caah CDF-Mindat Umhmun Khuarnak Cheukhat An Rawk!


A Tha Taktak : Kawl Ralhrang Tamtuk PDF Nih An Thah Hna – Buanchukcho\nMay 27, 2021 admin BREAKING NEWS 0\nKan hnu zarh dongh hrawng in aa tho mi Kayah ramkulh chung raldohnak cu a zualtuk cang. Kayah PDF pasaltha hna le Karenni hriamtlai pawl i bawm in Police Sakhan zeimawzat an lak hnu, Police Sakhan Mei in an khangh piak hna hnu in raldohnak a zual chinchin hi a si.\nThe Irrawaddy News nih a tarlangh ning ahcun “Nizaan zing deilei suimilam 4am khan cun Demoso khuapi, Loikaw khuapi chung zong ah faktuk in PDF le Ralhrang karlak raldohnak a chuak i khuami dihlak ngawt in khuapi an zam tak cang ti asi.\nNizaan ah khan cun The Irrawaddy News nih “Ralkap lei a thi mi hi 40 leng an si cang, cu ahcun police zong an i tel ve” tiah a langhter. A si nain raldohnak hi hmunkhat lawng ah a si lo, Kayah hmun dangdang zong ah kahnak a um i cu ahcun ralkap lei tam ngai an thi hna ti asi.\nA bik in i kahnak cu Demoso khuapi le a pawngkam, Loikaw khuapi le a pawngkam, Phekung ti bantuk ah a si. PDF lei nih nunnak thap in nizaan tiang ah ralkap raldohnak tank tiang an hrawh. Nihin zing News zeimaw nih an langhter ning ahcun Ralkap lei a thi mi hi 200 an phan dengmang cang ti asi. Loikaw hmanh ah hin Ralkap 54 hrawng an ruak hmuh a si i Phekung ahcun ralkap ruak 104 hrawng a si tiah a chim mi zong an um. Atu tiang ahcun PDF nih teinak an hmuh chuahmah rih ko.\nthawngpang dang : Mindat ah CDF Mino 2 Bomb nih a Puah Hna, an Nunnak a Liam\nNihin zaanlei sml. 4:00 hrawng ah Mindat peng, Pukon khuate ah CDF-Mindat mino pahnih bomb nih a puah hna i an nunnak a liam, tiah thawng kan theih. Pukon khua hrawnghrang ah SAC ralhrang nih ruah lo piin a kan doh lai timi an phan ruang ah pawngkam zohfelnak an tuah lio ah bomh nih a puah hnawh hna hi a si.\nA nunnak a liammi hna hi Salai Tam Ling le Salai David an si i, an hawi pakhat Salai Tam Ghung zong hliamhma a pu ve. Bomb hi SAC ralhrang nih an hmenh tami a si lai, tiah an zumh. The Chin Journal\nthawngpang dang relchap : Nay Pyi Taw Council Chairman Dr. Myo Aung Sihni Ralhrangbu nih an Tlaih\nThil Mak Taktak Pei A Rak Si Hi : Aruak An Vuinak Programe Chung Bak Ah A Mah Cu A Rak Um Huar Ve Ko


President Trump nih min thutnak a tuah cang; Hnangam tein um kho a si cang. USA mipi caah cun hna a ngam tuk hrinhrang ee\nUSA mipi caah le Chinmi USA ah um mi caah cun hna ngam tein um ding si ko, mah bantuk in President Trump nih mipi caah rian a ttuan mi zoh ah cun hna a ngam tuk hrinhrang. Atu lio vawlei ramkip nih an buaipi ngai mi le mikip nih kan tih ngai mi Coronavirus nih harnak a kan pek tuk caah mi tampi cu rian ttuan khawh ti lo in inn ah um a si cang.\nEi ding cawk cia a si. Zumtu kan caah Pathian he kan in tawnnak caan tha ah hman hna u sih. President Trump nih $100billion coronavirus Relief bill cu min thutnak a tuah cang. President Trump nih $100Billion Coronavirus relief bill cu law ah serh i min thutnak a tuah cang.\nBipartisan bill hi senate pawl nih an pawm dih. $100 billion hill nih hin Americans Covid-19 zawtnak a ngeih mi pawl caah paid sick & family leave. 9,000 Americans caah free test tuah khawh chap a si.\nBe the first to comment on "President Trump nih min thutnak a tuah cang; Hnangam tein um kho a si cang. USA mipi caah cun hna a ngam tuk hrinhrang ee"


Donald Trump tha petu pawl nih buaibainak an tuah i US Capitol chung tiang an luh hnawh, minung Pakhat a nunnak a liam. – Hakha Cherry\nDonald Trump tha petu pawl cu US Capitol chung tiang an luh hnawh hna i ṭuanvo ngeitu Palek pawl he zong buaibainak a chuak. Democratic palai Joe Biden nih US ram thimnak ah teinak a hmuhmi kong he pehtlai in fehternak tuah dingin Capitol chung ah biapi mi ton biaruahnak an tuah lio ah thimnak a phichuak a cohlan lo tu pawl mi buai bu nih cun Capitol chung ah cun an luh hnawh hna hna. Cu ruang ah a biapi mi ton biaruahnak cu an ngol tiah theih asi.\nCu lawng si lo in ṭuanvo ngeitu palek pawl le mi buai pawl karlak ah buainak a chuak i kah nak zong aum caah ah Nu pakhat zong a nunnak a liam tiah theih asi. Capitol chung ah atu bantuk luh hnawh an ton mi hi US ram sining ah cun 1812 kum hnu ah a voikhatnak bik tonmi thil ah aa cang. Hihi US Congress caah cun khuaci a mui ni asi tiah US Vice President Mike Pence nih cun a ti. Mi buaibu nih Capitol chung an luh hnawh hlan nazi pakhat hrawng aa duh ah Donald Trump nih National Mall i a mah tha petu thong leng sin ah biachimnak a tuah i “Thimnak ah sunghnak a hmuh mi cu zeitik hmanh ah ka cohlan lai lo” tiah biakamnak a tuah. Cu dih cun thil sining cu phun dangah aa mer ti asi. Duhlonak langhtertu pawl cu Capitol luhnak hmunhnih ning tein an kham i mi buai bu cu hmailei luhnak lei in Capitol chung ah cun an lut. An nih nih “Donald Trump lawng kan duh” timi au thawng he cun Capitol chung lam cu an zawh cuahmah.\nDonald Trump nih hruhru hranghrang in thil tuah lo ding tiah voihnih kheng te a nawl ko nain avoi 2nak nawlnak a tuah caan ah “thiamnak chung ah ningcang lo in thimfung lenthal nak aum” tiah a telh chih ruang ah Facebook, Twitter le YouTube nih cu he pehtlai mi video le caṭial mi pawl cu hnawh piak asi. Twitter nih Trump account cu nazi 12 chung an phih piak. Mi buai bu pawl an rak luh lio caan ah Congress palai pawl le thawngla tu pawl cu siivai khu pawl khamhnak hmaihuh he a himnak hmun ah an kal pi hna. Capitol leng lei thawng la tu pawl an umnak hmunhma i camera pawl zong mi buai pawl nih an hrawh piak hna leng ah thawngla tu pawl zong volpamh le ral an tong.\nNational Guard thazaang 2,700, Virginia State in thazaang 650 cu Capitol ah thlah an si dih hnu ceo ah duhlonak a langhter tu mibu pawl cu ṭhen cheu kho hna. A buai mi lak ah minung 13 cu tlaih an si, hriamnam meithal 5 zong lak chih asi tiah Washington DC Palek lei ṭuanvo ngeitu pawl nih an chim. Washington DC ah cacawn nithum ni (Jan. 06)zaan nazi 6 thok in cacawn nili ni (Jan. 07) zingka tiang zaan chuah lo ding nawl an chuah tiah theih asi. Ref: BBC Live Reporting


Kawl Ralhrang A Dirkamhtu Ram Paoh Cu Chiatnak Nih A Phanh Hna An Luat Lo — Chin Miphun Tlangau\nKawl Ralhrang A Dirkamhtu Ram Paoh Cu Chiatnak Nih A Phanh Hna An Luat Lo\nJuly 26, 2021 Salai Ephraim WORLD 0\nSAC Ralhrang a dirpi mi poh an luat lo. Tuluk ram cu Ruah le Thli nih a den hna. Nithum chungah minung 33 leng an thi. An khuapi pakhat Zhengzhou khua ti nih a hrawh.Russia zong mei nih an ram a kangh. Lungdong in an um.Meithat 2000 leng nih chunzan in mei an hmih.\nAn ram Vawlei Acres 120000 leng mei nih a kangh. Vanlawng cheukhat line an phih. Khuaci an mui.A rauh hlan ah Min Aung Hlaing le a kuttang pawl zong minung kut in thah khawh an si lo hmanh ah Covid siloah thihnak pakhat khat nih a den hrimhrim hna lai an luat naisai lai lo.\nA Donghnak ah cun Pathian nih a khan tawn ko. Nihin kan tonmi thil le dirhmun kong ah lungrethei tuk in um ding a si lo. Lungrethei kan um mi nih zeih thatnak hmanh a chuahpi mi um lo.Minung nih kan tuah khawhmi zeihmanh um fawn lo. Kan lucung samfa pakhat hmanh aa veng kho lomi le aa uk kho lomi kan si.Cucaah zei poh hi Bawipa khuakhan an si ko ti cohlan i a dongh tiang zumhnak he kar hlan tu hi zumtu kan rian ngan a si.\nNihin ah kan ngaih a chia kan lungre a thei ko nain Pathian nih a kan dawtnak a zawr hlei in a hme hlei lo. Kan caah a tha bik in Bawipa nih khua a khan zungzal.Cucu a dongh tiang zum hna u sih.Noah nih a dongh tiang Pathian a zumh caah a chungkhar he buanchukcho in an luat.Abraham nih a dongh tiang Pathian a zumh caah a fapa raithawi dingmi Isak thihnak in a luat.\nNaman ralbawi pa nih a dongh tiang Pathian a zumh caah hmachia in a dam.Mary le Martha nih Jesuh an zumhnak thawng in a donghnak ah a thi cangmi an ta Lazaruh a nung than.Mary zumhnak thawng in a donghnak ah Cana khua nupi thit puai ah Jesuh nih ti mitsur zu ah a can ter.Peter nih a dongh tiang Jesuh a zumh caah rel cawk lo nga a tlaih.Cucaah a donghnak ah Pathian nih a khan zungzal ko tihi kan nunnak philh lo ding a si.Nihin ah sa le ral kong ah siseh zawtnak pulrai ruang le Oxygen kong ah beidong in um hlah u sih. Kan luatnak cu sii ai le minung ah a si lo. A donghnak ah Bawipa nih zeidah a tuah lai timi tu cuan ko u sih. A dongh tiang a zummi cu mi luat an si zungzal.


CNF kong hi lar duh sawh ruangah a chungthil thei setsai lo in aupi le mualphoh hi – The Cherry Par\nCNF kong hi lar duh sawh ruangah a chungthil thei setsai lo in aupi le mualphoh hi\nChin miphun hna,\nNaihrawng Chinmi kan News rel cu Kawl Ralkap uknak ruangah kan Miphun ning pi in kan lungfak dih! kan caṭial mi le comment, kan tuahmi pawl relnuamlo mi zong a tam ngai. CNF thangchiat le Nautatnak kan hmuh tawn mi pawl hi van ruat ṭhan tuah hna usih:\nFebruary 12, 1947 kum ah Kawlkomh uknak hin, nan lungtlin lo ah cun, nan chuak ṭhan kho tiah minsen a thumi le anung Pathian nih mah te in aum dingah, nunphung, Biaknak le Hmunram a pek mi kansi. Asinan, kawl ralkap nih kan miphun le biaknak kha hrawh, kamram kha chuh i hramhram in uk le tleihkhih le thah kansi. Anmah kawl lila hmanhnih Ralkap uknak chia celhlo in an doh i nunnak tampi a liam. CNF zongnih cu uknak ṭhalo, doh le kan miphun, kan biaknak le kanram humhim kha ai tinhmi asi. Kawl nih an kan chuhmi kan nuhrin covo kha kan sin a phak ṭhan ni cu CNF nih a rian a lim ni asi lai, kan nuhrin covo kan sin aum hlan chung poh cu vawlei dongh tiangin a doh zungzal fawn lai tihi kan miphun pi ningin i fiang hna usih.\nCNF nih cun Chinmi vialte kha thleidannak neilo in, zalong te le nuam te in kan umṭi khawhnak kha ai zuami le ai tinhmi cu asi. CNF chungah pumpak in miṭha tampi an um lio ah, misual zong an um ve. Cu bantuk misual nih mipi cungah lungfahnak an tuahmi khi CNF nih a fialmi le a policy asiloh. Kawl Ralkap uknak ṭha ko sehlaw CNF hi aum hnga lo. CNF ah na lungfahnak a hrampi le a Muru cu Kawl Ralkap uknak ṭhatlo ruangah asi ti, na pemh hlan poh cu Mihut thluak neilo nasi rih tinak asi ko. CNF cu pengtlang le holh ca silo in kawl ralkap nih hramhram in an kan chuhmi Chinmi kan Covo lak long kha ai hmaithlak.\nCNF nih hin miphun dang le ramdang sinin bawmhnak a neiloh, ai bochan cemmi Chinland Club nih le a chuahpi khawhmi a tlawm tuk! CNF nih Ralkap zong a nei, chungkhar zong anei, zung zong anei, bill zong anei, zawfak mi zong a nei tawn, eidin zong ahau, chim ding a tamtuk! Zeitin dah cak seh tiah na ruah khawh? CNF ṭhawnnak ah hin mohphurhnak le ṭuanbo a neimi nasi ve kha i fiang tuah. Kan pekchanh mi cupei a tlawm tuk rumro cu! zeiti cun hme, a ṭhawn khoh lai. Ram le miphun caah cun kan siang fam lo cuteh. Neih ko bu zongah a siang lo mi kan tamtuk! Ram le miphun dawtnak ah kan i fiang loh, chambaunak kawl belte te ah cun kan fim tuk hoi! Meithal puahin thisen chuah sehlaw mipi nih van tuar lebang usihlaw zei bantuk bia chiakha khi dah ka hei chim hnga mu, ka ruat ngam loh.\nCNF kong hi lar duh sawh ruangah a chungthil thei setsai lo in aupi le mualphoh hi mah le mah i Pamh asi kha i fiang hna usih. CNF ṭhawn lo cu nangmah le keimah nih ramdawtnak kan neihlo ruangah le kan pekchanhmi a tlawm tuk le pei siko cu. CNF upa pawl cu an rum tuk ko na in, kan ti hna, CHINMI nih kan thawh mi phaisa hi minung pakhat rumnak tlak hmanh asi rih loh.\nNa ram le na miphun na dawt taktak ko ah cun na kã te longin, au lengmang hlah, na sianlo bikmi phaisa asi lo le thazãng in na tuahser nak kha langh ter deuh, mahcu pasal rian asi. Mah longah CNF cu a ralṭha kho lai, a thazãng zong a ṭhawng kho lai. Kawl Ralkap uknak ṭha lo mi chung zongin an kan luatpi khawh lai i kan miphun, kanram, nunphung le biaknak tiangin kan him lai. Na lung i fim law na thluak cawl ter tuah uh Chin pasal ṭha hna.\n← CNF/A hi kan herh hna maw herh hna lo he tiah ruah hi a hung phu tawn ko\nLai ralkap (CNA) nih a molh cangmi Kawl ralkap he i kah an i sum le ka thangthat ngaingai hna →


Apoi tak tak, Coronavirus vennak kongah Myanmar rianttuan tu mi 300 Thailand ah an tlaih mi hna cu an thlau – Thechinlungnews\nApoi tak tak, Coronavirus vennak kongah Myanmar rianttuan tu mi 300 Thailand ah an tlaih mi hna cu an thlau\nThailand ram ah COVID-19 khamnak caah khual tlungkal an khap, April 1 in tlunkal an phih dih. Asinain Thailand ah riantuan mi Myanmar miphung 300 leng an tlaih mi hna cu an tlau, an luat caah lungrethei asi ko.\nTlunkal phih lio i an zulh lo ahcun dantat dingin nawl an chuah. Nawl an chuah mi zul loin Myanmar ram ah kir arak i tim mi riantuan hna cu April 2 zinglei ah Thai nawl ngei hna nih an tlaih hna , Myawaddy hle no 2 lei ah akal lio mi Myanmar riantuan phortu motor 16 cu an tlaih. Tlaih mi hna nih Thailand nawlngei tu nih an chuah mi cu theih loin puais bia zumh in atlung mi an si tin Thai-Myanmar Tanzung riantuan U Wai Lin Maung nih achim.\n“Thailand ram nih tlun kal lo ding in an thanh ko , Myanmar Taanzung lei zong in kan thanh ko. A voikhatnak asi caah kan thlah hna,asinain hnu ahcun kan thlah hna lai lo tin “a chim. “Motor he an tlaih mi hna Myanmar miphun riantuan 300 leng cu Kawlram lei ah an hoih cang, A cheu cu thei buin akal mi ,acheu cu thei loin akal mi an um . An theih le theih lo zongah dantat dingin an si ko “tin nawl an pek hna.\nThai ram ah nikhat ah COVID -19 achawnh mi 100 leng an si hna, cucaah ramdang mi tlunkal anphih khar lio asi. Thai ah zawtnak ruangah company le setzung an khar hna, kawl ti toih puai lai si caah Myanmar ah Myawaddy lei in antlun cio nak asi. A tlungkal mipawl ni 14 chung zohfel nak ding kongah Myanmar nih um thuttonak le cawlcanghnak aharh tuk lio asi caah tlun kal lo dingin nawlnak cozah nih atuah.\n“An umnak ram i an chim ning le nawl kha an zulh awk asi ko , an zulh lo cun bat ting 1 ,thong kum 1 thlak ding in dantatnak an tuah. An rak kir tikah hinak in har deuh mi zong an tongkho ,an nawl kha upat ding asi ko “tin achim. Thailand ah COVID-19 ruang ah athi mi minung 15 an si cang tin theih asi. RFA Burmese\nBe the first to comment on "Apoi tak tak, Coronavirus vennak kongah Myanmar rianttuan tu mi 300 Thailand ah an tlaih mi hna cu an thlau"


Kan mifim pawl nih an kan leirawi – Hakha Cherry\nUknak chuttu ralkap nih ser mi Thantlang Township Adminstration Council ah Khuanu/pa aiawh in Pu Cung Cem ai tel.\nPu Cung Cem hi Pyidawngsu Ni (Ramkomh Ni), Chin Miphun Ni ah ralkap nih ser tharmi council hna he caan an hmangti. Cun, ralkap nih ser tharmi Council nih meeting auhmi zong a kai lengmang.\nHi kong he pehtlai in amah an hal tikah “A tutiang cu riankhanhnak ca an ka pe rih lo” tiah a chim. Nain, pumpak konglam (Curriculum Vitae) tu cu ralkap cozah sinah a ap diam cang tiah theih a si. Credit-Thantlang Dalan Phonak\nKalay um Mino (KCA ) hna ,Nan thawngpang kantheih i kanlung re a thei tuk ! Cun Lai minih nan caah thla kancam long silo in bomh khawh tawk cu a ho hmanh nih an in bomh duh ko hna lai kazumh , na in a tu pungsan cu nan pamtuk i kan in sianghrim hna lo , cu caah ramrii lei ah training vakai ta uhlaw Kawlram pumpi hmunkhat te ah anthawh tik ah nan hawng tho tthan vete lai .\nNan caah katuah khawh mi a um lo na in ka lungthin cun a sia a herh mi pakhat kasi ve , cu caah minung pa zeizat dah an liam cang i a tu zeizatdah an tlaih hawi hna kanfa kannau le kan in sianghrim hna lo a tang mi mino vialte ralkap i tlaih ter lo i zuam hram ko uh !\nA nunnak a Liam mi vialte upat nak kan in pek hna , an tlaih mi vialte zong Bawipa kan Pathian nih in zohkhenh ko hna seh !Siaherh nak taktak he Nan thisa a si ve mi,By-A Le Nichin\nKhuachungmi le ralkap i do thazaang ka pe lo.


Laimi Nih Biakinn Pumh Caan i Kan i Palh Taktakmi! – Chin 11 News\nLaimi Nih Biakinn Pumh Caan i Kan i Palh Taktakmi!\nPosted By: victor victor September 7, 2020\nLaimi (Chinmi) nih Biakinn pumh caan hi Kawlram academy laksawng pek puai bantuk phun ah kan ruah cang tiah ka ruah, kan hnipuan hruk ningzoh tik ah\nLaimi (Chinmi) biakinn kan I pumh tik I kan hnipuan hruk ning konghi ttial ka duhnak a sau ngai cang,US ram ka phak hnu in. Aruang cu US ramah kum 7 le cheu leng ka um cang I mirang buu deuh lawngte ah ka pumh hnu in mahkong ttial duhnak lungthin ka nei. Mirang Khrihfa buu le Laimi (Chinmi) Khrihfa buu, biakinn I kan I pumh tik i kan hnipuan/kan thilhruk dan a dang tuk. Phungchimtu pastor tiang in an I dang. US ah kum 8 deng ka um hnuah mirang buu kipah ka pum. Mirang buu zongah member sinak voi 5 hrawng ka la cang. Annih cu phungchimtu lawng nih coat le nekttai an I hruk. Mirang bu cheukhat le bang ahcun phungchimtu senior pastor hmanh nih coat le nekttai hruk loin phung a chimmi an tamtuk. Mah pawl cu an feltuk, an I biatak tuk fawn. Cun member pawl zong biakinn an rat tikah a sawh2 tein an ihruk ko. A chiatuk, a tlek dihmi le a hnawm tukmi an I hruk ka ti duhnak a si lo. Ka chim duhmi cu thil manfak, sui le ngun tipawl tor in an I hruk lo. Thil manfawi, zoh dawhmi, a thianghlimmi, a sawh2te kha an I hruk ko hna. Mah nih a sawh duhmi cu biakinn cu Pathian thangtthatnak hmun a si I Pathian thangtthat ding le biak dingah thinlung tak he ka ra ti a langhter. Mahtin hnipuan an I hruk nan Laimi Khrihfa nak in a zeilei poah an fel deuh fawn.\nKawlram ka rak um lioah an chim tawn ka theihmi cu ramdang um Laimi (Chinmi) pawl cu biakinn an I pumh tikah hnipuan tthat le motor tthat an I zuam ti hi si. A poinak bik cu biakinn pumh kan rat tikah kan hnipuan a ttha bik le man fakbik le sui le ngun kan neihmi vialte, le kan Lai coat le sung tin par hni ti bantuk pawl langhter le cawngia ah kan ra hna. Pathian thangtthat tik ahcun thinlung a biapi ti cu kan theih fawn ko nan, kan hnipuan hruk le kan thinlung put cu phundang pi a si cang. Mah ruangah kan phungchimtu nih an chimmi zong zei huaha kan I cinken kho ti lo, kan I lawipi kho ti lo. Kan I pumhmi le phungchim kan ngaimi pawl vialte kan ziaza le kan thlarau caah santlai lo bantuk an si cang. Aruang cu kan hnipuan, kan motor manfak, le kan thil mansung pawl ah kan lungthin a um dih cang. Nangmah pakhat nih thilpuan manfak tuk le sui le ngun na hruk ahcun an hmutu vialte thinlung na vaivuanh ter dih cang hna. Cu nih a chuahpi mi cu nangmah bantuk in biakinn pumh rat tikah thilmansung le hnipuan ttha he rat kha an duh ve cang. Pakhat le pakhat hnipuan tthat kan I zuam cang. Hnipuan manfak kan I hrukmi nih phungchim zong tha tein a kan ngai ter kho ti lo. Laimi nih kan hnipuanthar le manfak le thil mansung pawl hi biakinn lawng2 ah kan I hruk ttheu. Mah hi a ttha bak lomi a si. Biakinn cu Pathian thangtthatnak hmun a si tikah kan thinlung a dawntu thil pawl vialte kaltak in Pathian biak ah kan rat awk a si. Kan hnipuan ttha le manfak pawl cu Lai miphun Ni, Lai kumthar, Nupi tthit puai le puai dang2 hna ah kan I hruk awk a si ko. Laimi (Chinmi) biakinn I kan hnipuan hruk ning nihhin tampi Khrihfa kan sinak ah tthangchonak tampi a kan donh tiah ka ruah. Mah hi hlawt cang hna u sih. Mirang nawl khi I cawn cang hna u sih. Laimi kan poinak le kan palhnak cu biakinn pumh tik I hnipuan sawh2te a hrukmi cu Khrihfa ttha ah kan ruat kho hna lo, a piangthar lomi ah kan ruah hna. Mah hi a palh tukmi ruahnak a si. Na thinlung dawhnak kha Pathian duhmi le cohlangmi cu a si ko. Mirang bu ka pumh I thilpuan ttha nawn ka hruk ahcun keimah le keimah ka ning a zak. Mirang cu hnipuan sawh2 te he biakinn ah an ra ko. Pathian biak ahcun thinlung a biapi deuh timi an I fiang tuk. Biakinn cu I zumhnak hmun le thil manfak cawngianak hmun a si lo ti an I fiang tuk ruangah a si ko. Pulpit cung I caan a neimi pawl zong hnipuan sawh2te an I hruk ko hna.\nHnipuan le thil mansung le thinlung konghe a pehtlaimi Bible caang ka thim/ka khomh hna I mah cu pakhat hnu pakhat fianternak ka rak tuah lai. A cheu Bible caang cu fiangter loin ka kaltak lai. Ttha tein rak rel ve uh. Laimi nih biakinn ah Pathian thangtthat ding in kan rat tik ah hnipuan zoh dawhdeuh le a thianghlimmi kan I hruk ahcun a za ko. Man fakfak a herh lo. Na thinlung le an hmutu thinlung lam a vaivuanhter hna, Pathian thawngttha ngai thiam loin. Thil mansung le hnipuan manfak na hruk ahcun na thinlung cu mah na thilri cung lawngah a um ko lai. Pathian biakah na ratmi cu santlai lo a si ko lai. Laimi cu hnipuan tthattha le manfak kan I hruk ko nan a fel lo ngai le Khrihfa ttha lo ngai kan tamtuk fawn.\n(1 Samuel 16:7) “Sihmanhsehlaw Bawipa nih Samuel sinah cun, “A muisam in siseh, a pumrua in siseh, zoh hlah, zeicahtiah amah cu ka hlawt cang; zeitintiah Bawipa nih cun mi i an zohning in a zoh lo; mi nih cun lenglei langhning kha an zoh, sihmanhsehlaw Bawipa nih cun lungthin kha a zoh, tiah a ti.” Pathian nih na hnipuan ttha le na lenglei dawhnak a zoh lo, na thinlung put kha a zohmi le a duhmi a si ko.\n(James 2:2-4) “Tahchunhnak ah, mirumpa pakhat cu sui kutdong hrolh le hnipuan ṭhaṭha in nan i pumhnak ah a ra, cun misifak pakhat cu hnipuan ṭet fiapfuap he a ra ve. Hnipuan ṭha he a ramipa cu upatnak nan pek i, ‘Hika ṭhutnak ṭha bik ah hin ṭhu tuah,’ nan ti i misifakpa tu cu, ‘A dir in dir ko, asilole ṭuang ah hin kan ke hramah hin ṭhu,’ nan ti ahcun, nanmah lakah thleidannak nan tuah a si i ahmaan lomi lungthin in biakhiahnak nan tuah a si.” Nihin Laimi biakinn pumh tikah mah bantuk thleidannak hi a tamtuk cang. Biakinn chung hmanh I thleidannak na neih ahcun Khrihfa ttha cu na si kho bel lai lo.\n(1Peter 3:2-6) “Zeicahtiah zeitluk nun thiang in dah nan nun ti le zeitluk in dah nan upat hna kha anmah nih an hmuh ko lai. Lenglei ṭamhnak, nan sam phiarning tehna, nan ṭhi nan hlawn tehna, nan thil nan thuam tehna ah khan nan i dawhnak cu a um awk a si lo, nan i dawhnak cu nan chung muru ah a um awk a si i cu nan i dawhnak cu a tar kho lomi nemnak le daihnak lungthin, Pathian mithmuh i a sung bikmi thil a simi kha a si. Pathian a rak i bochanmi nu hna cu, cu bantukin an i dawhnak a simi an si — an vale nawl an ngaihnak ah khan an i dawhnak cu a si. Sarah kha cu bantuk cu a si; Abraham kha a nawl a ngaih i, “Ka bawipa,” tiah a auh.” Mah hi fianter zong a hau lem lo, a fiang ngai ko.\n(1Tim 2:9-10) “Nu zong aa za tawk le aa dawh tawk in i thuam hna seh ti ka duh. An sam kha a hlei a hluat in i tom hna hlah seh, sui hlawn le lungvar hlawn le hnipuan man sang tuktuk in i ṭamh tuk hna hlah seh. Biaknak a ṭanhmi nu nih an tuah tawn bantukin ziaza ṭha tu in i thuam hna seh.” Mah zong a fiang tuk fawn ko, fianter a hau lo.\n(Gen 1:27) “Cuticun Pathian nih minung cu amah mui lo in a ser, minung cu Pathian mui in a ser hna. Mipa le minu kha a ser hna.” Pathian muisam keng na sinak cu na hnipuan manfak le thil mansung ah khan a si lo. Na thinlung na ziaza na khuaruah ningtu ahkhan a si deuh.\n(Mathai 23:5-8) “Zei paohpaoh kha mi hmuh rem lawngin an tuah. An cal i an i khih chihmi Cathiang bia khumhnak bawmte khi zeitluk in dah an ngan i an puanki khi zeitluk in dah an fual, zoh hna hmanh u! Rawl danghnak hmun ah upatnak hmun i ṭhut kha an duh i pumhnak inn ah ṭhutnak hampiak kha an ngen. Zatlang lam ah mi nih upatnak in upatnak kan pe hna seh ti kha an duh i, ‘Saya, saya,’ ti kha an tlaihchan. Sihmanhsehlaw nannih cu ‘saya’ ti kha va duh hlah u, zeicahtiah Saya cu pakhat lawng nan ngei i nan dihlak in u le nau nan si.” Hnipuan ttha le thil mansung na hruk ahcun mihmai I chawh le I langh zong na duh deuh ko lai I midang I upat zong na deuh ko lai. Hnipuan ttha he rumra ngei I pumhnak I um na duh ahcun Farasi le phungbia cawnpiaktu bantuk na si ve tinak si ko.\n(1Korin 6:19-20) “Nan pum cu Thiang Thlarau biakinn a si kha nan hngal lo maw? Cu Thlarau cu nan chungah a um i Pathian nih an pekmi hna a si kha nan hngal lo maw? Nannih cu nanmah ta nan si lo, Pathian ta nan si; a man in cawkmi nan si. Cucaah nan pum cu Pathian sunparnak caah hmang u.” Na hnipuan ttha le manfak kha Pathian ta an si lo, na pum tuk kha Pathian ta cu a si. Na hnipuan kha Pathian sunparnak caah na hmang lai a ti lo, na pum kha a timi a si ko.\n(Rom 12:2) “Hi vawlei kalning hin kal ve lengmang ti hlah u, sihmanhsehlaw chunglei in Pathian nih nan lungthin kha a dihumnak in in thleng hna seh. Cu tikah a ṭhami thil le Pathian nih a lawmhmi thil le a tlingmi thil kha nan hngalh khawh lai, cucu Pathian duhmi an si.” Hnipuan ttha le thil manfak he puai I kal cu vawlei kalning a si. Biakinn ahcun mah ticun kan I hruk awk asi lo.\n(Mathai 5:28) “Sihmanhsehlaw kei nih cun, ahohmanh nih nu kha sual duhnak lungthin he a zoh ahcun, cu pa cu a lung chungin a sual cang, tiah kan ti hna.” Mah hi Bawi Zisuh chimmi a si. Nupawl hnipuan ttha le man fak ngai hnipuan he biakinn I nan rak ahcun pa pawl thinlung nan vaivuanhter cang hna. Pa pawl thinlung le mit nan pialter ahcun nangmah he pa he nan sual cang tinak si.\n(Phung 31:30) “Iang hi hlen a hmang, dawh hi a ziam kho, sihmanhsehlaw Bawipa a ṭihmi nu cu thangṭhat awk a si.” Nu pawl zong nan hnipuan manfak, nan sui le ngun, nan lenglei dawhnak cu Pathian duhmi a si lo. Cunak in amah na ttihmi, na upatmi cungah a lawm deuh.\n(Luka 20:45-27) “Mizapi nih cun an dihlak in an ngaih ko lioah khan Jesuh nih a zultu kha a thawh hna i, Phungbia cawnpiaktu saya pawl kha i ralring hna u; annih cu angkifual pipi i hruk in chawh a duhmi, chawdawrnak hmun ah mi nih hmaizahnak in ka chawnbia hna seh ti a duhmi, pumhnak i ṭhutnak ṭha aa cuhmi, puai i hmun ṭha aa hammi an si; mi nih ka hmu hna seh ti duh ah thla sau pipi in an cam, sihmanhsehlaw nuhmei kha an thilri le an inn tiangin an chuh ṭung hna. Dantatnak an hmuh ding cu a fak chinchinmi a si ko lai, tiah a ti.” Farasi pawl le Phungbia cawnpiaktu saya pawl zong angkifual pipi I hruk I mihmai langh le rumra nei ngai I um le upat pek an duh tuk ve. Nang zong thil mansung le thil manfak na hruk ahcun mah bantuk thinlung kha na nei ve ko lai. Pumhnak chung zongah tthutnak ttha deuh ka pe hna seh ti na duh deuh ko lai.\n(Phung 11:22) “Aa dawh ngai nain ruah thiamnak a ngei lomi nu cu vok hnar sui tumbul tonh bantuk a si.” Mah zong a fiang ngai ko, fianter a hau lo tiah ka ruah.\n(Isaiah 3:16-24) “Bawipa nih, ‘Jerusalem khua nu hna khi zohhmanh hna u, zeitluk in dah an i zumh! An kal ah van lawng an cau i ahohmanh an hmu hna lo; a khiah in an i khiak. An fengbeo i an i thlaihmi an khi-ing tete cu ring cherhmarh hna seh tiah kar tawi tete in an kar. Sihmanhsehlaw dan ka tat cang hna lai -an lu ka meh hna lai i lu kawng in ka chiah hna lai,’ a ti. Bawipa nih Jerusalem nu hna cu, an i porhlawtmi thil paohpaoh a lakkanh dih hna lai ni a phan lio. An fengbeo ah an i khihmi le an lu ah an i khimhmi le an hngawng ah an i oihmi le an kut ah an i khihmi hlawn vialte cu a lakpiak dih hna lai. An lu an i khuhnak puan le an luchin le an ban le an tai ah an i khihmi camh le an kutdong hrolh le an hnarthlaih le an puan ṭhaṭha vialte le an angki fual le an puai puan hna le kutput zal hna le an thlamlang hni hna le la hmangṭhia pavuah hna le an lu an i khuhnak puan hme tete hna le lukhuh thlamlang vialte hna cu a lakpiak dih hna lai. Zihmui kha hmang ti loin a thut in an thu lai, taisawm ṭhaṭha kha hmang ti loin hrihrual hrat pipi tu kha an hman hna lai, samthlairem dawh si ti loin lukolh an si cang lai; puan ṭhaṭha kha i aih ti loin puan tlek chia pipi kha an i aih lai; an i dawhnak cu ningzahnak ah aa thleng lai!” Bible chan lio Isarel miphun hna zong an I zumtuk nan an thinlung put le an thiltuahmi le an ziaza cu Pathian nih a fih tuk. Mah ruangah Pathian cu anmah dantat ding a timlam. Lainu Laipa pawl zong nan I zumh tuk i biakinn chungah hnipuan tha le manfak he porhlaw ngai le I uah ngai in nan rat ahcun Pathian nih fak piin dan an tat ve hna lai. Mah ti pumhnak na rat ahcun Pathian he kan I hla I ka pumh man san a tlai lo ti kha philh hlah. Biakinn chung I I pumh hi Kawlram academy laksawng pek puai bantuk le US ram I Oscars laksawng pek puai bantuk in hmang ti hlah u sih tiah kan sawm hna. Kan thinlung dihlak he Pathian biak le thangtthatnak ah hmang cang hna u sih. Biakinn pumh rat tik i hnipuan tthattha le manfak i hruk ttung i Khrihfa ttha lo ngai si cu zeidah santlaihnak a nei? Ref: Van Tum